c: text/html

text:
ماتیا پرین
ماتیا پرین (اینگیلیسجه: Mattia Perin) (دوْغوم:۱۰ نوامبر ۱۹۹۲ (۲۸ یاش) لاتینا) بیر فوتبالیست. یوونتوس فوتبال کولوبو و ایتالیا میلّی تیمی ترکیبینده چیخیش ائدیب و قولر موقعیتینده اوْیناییب. فیفا دونیا کاپی ۲۰۱۴ اوْیونلاریندا مئیدانا گئدیب.
اوْیونلاری[دَییشدیر]
قایناقلار[دَییشدیر]
- ↑ Mattia Perin, Portiere (Italian). RCS MediaGroup.
- ↑ Mattia Perin. Juventus F.C..
قارداش پروژهلرده ماتیا پرین گؤره داها آرتیق بیلگیلر تاپابیلرسینیز.
- صفحههای دارای تابع تجزیهگر آرایشعدد با آرگومان غیرعددی
- ویکیپديا:قایناغا احتیاجی اولان مقالهلر
- فوتبال اویونچولاری قارالامالاری
- AC with 0 elements
- فوتبال اویونچولاری
- ۱۹۹۲-جی میلادی ایلده دوغولانلار
- یاشایان اینسانلار
- لاتینا دوغوملولار
- ایتالیا فوتبولچیلاری
- فوتبال قولرلری
- جنوا کولوبونون اویونچولاری
- پادوا کولوبونون اویونچولاری
- دلفینو پسکارا کولوبونون اویونچولاری
- یوونتوس کولوبونون اویونچولاری
- ۲۰۱۴ فیفا دونیا کاپی اویونچولاری

robotstxt: allowed

filter: keep


text:
ماکس پلانک
یوْللاندیرما صفحهسی
مسیزپرین دَییشیب:
ماکس کارل ارنست پلانک (آلمانجا: Max Karl Ernst Ludwig Planck ) — گؤرکهملی آلمان فیزیکی. کوانت نظریهسینین بانیسی کیمی ۲۰-جی عصرین اوّللریندن فیزیک بیلیمینین اینکیشافی ایستیقامتینی مُعییّن لشدیرمیشدیر.
ماکس پلانک اؤولادلارینین تربییه و فردی اینکیشافینا حددیندن آرتیق دقت گؤسترهن آلمانلی عالیم و هۆقوقشوناسلار عائلهسینده دونیایا گلمیشدیر. مونیخده گیمنازییادا اوخودوغو ایللرده بیر چوْخ فنلرده غیری-عادی ایستعداد و یوکسک امک سئوَرلیک(تلاش) نوماییش ائتدیریر. فیزیک اولماق قرارینا گلمهسی ده بۇ سببدن آسان اولمامیشدیر. پلانکی فلسفه و موسیقی ده ماراقلاندیریدی. فیزیکنی ایسه برلین و مونیخده اوخوموشدور.
تزسینی مدافعه ائتدیکدن سوْنرا ۱۸۸۵-جی ایلدهن ۱۸۸۹-جو ایله قدر کیلده، ۱۸۸۹-۱۹۲۶-جی ایللر آرالیغیندا ایسه برلینده درس دئمیشدیر. ۱۹۳۰-جو ایلدهن ۱۹۳۷-جی ایله قدر ایسه کایزئر ویلهلم آدینا فیزیک جمعیتینه (حال-حاضیردا ایسه عالیمین اؤز آدینی داشیییر) اداره ائتمیشدیر. پلانک تتدیقاتلارینی اساساً ترمودینامیکا مسئلهلرینه حصر ائتمیشدیر. عالیمه مشهورلوغو ایسه „موطلق قارا جیسیم"لرین ایسپئکترینی ایضاح ائتمهسی گتیرمیشدیر. بۇ آنلاییش آدی آلتیندا شۆالانماسی یالنیز تئمپئراتور و گؤرونهن سطحی ساحهسیندن وابسته اوْلان جیسمیلر باشا دوشولور. او دؤور اساسی نیوتون و لئیبنیتس طرفیندن قویولموش دونیانین اساس فیزیکی منظره سینی تشکیل ائدن بوتون نؤع پروسسلرین کسیلمزلیگی تصوّورونه ضد اولاراق پلانک شۆالانمانین کوانت طبیعتینی ایرلی سورور. بۇ نظریهیه گؤره شۆالانما هر بیرینین انرژیسی
- – برابر اولان کوانتلارلا آیریلیر و اودولور
Burada – şülanma tezliyi (Hs), – پلانک ثابتیdir.
نتیجهده تِمپراتورونا قدر قیزدیریلمیش قارا جیسیمین شۆالانماسی پلانک پایلانماسی ایله تصویر ائدیلیر:
- ,
،
بورادا I(v) – واحید زاماندا واحید ساحهدن ; بوجاغی آلتیندا v و v+دv تئزلیکلر دیاپازونوندا آیریلان شولانام انرژیسیدیر، سی- ایشیق سرعتی، ک- بولتسمان ثابتیدیر. پلانکین مۆعاصیر فیزیکیا وئردیی تؤهوهلر کوانت نظریهسی و آدینی داشییان ثابتله توکنمیر. آ. اینشتین ۱۹۰۵-جی ایلده نشر ائتدیردیی خصوصی نیسبیلیک نظریهسی پلانکدا بؤیوک تسسورات دوغورور. پلانکین یئنی نظریهیه وئردیی یئکدیل دستک ائینشتئین نظریهسینین علمی دایرهلرده قبولونا بؤیوک تأثیر گؤستریر. عالیمین دیگر نایلیتلرینه گلدیکده، هیسسجیکلرین کیچیک تصادفی ایمپولسلاردا حرکتینی تصویر ائدن فوککئر-پلانک تنلیینین حلی مثال گؤستریله بیلر. ماکس پلانک ۱۹۱۸-جی ایلده کوانت فیزیکسینین اینکیشافیندا گؤستریدیی خیدمتلرینه گؤره نوبل اؤدولینا لایق گؤرولور.
ایکینجی دونیا ساواشی ایللرینده پلانک هیتلئری یهودیلری قیرماقدان چکیندیرمهیه چالیشیر. اوْغلو ائروین ایسه هیتلئره قارشی سوی-قصدده اتهام اولوناراق اعدام اولونور. پلانک ۱۹۴۷-جی ایلین ۴ اوکتیابر تاریخینده وفات ائدیر.


text:
صالحی: بتون تؤکمهدیک
"بیز اراک تاسیسیندهکی رآکتور قابینا بتون تؤکمهدیک"
ایران اتم انرژیسی قورومو باشقانی علی اکبر صالحی اؤلکهسینین پ۵+۱ (آمریکا، اینگیلتره، فرانسا، چین، روسییا + آلمانیا) اؤلکهلری ایله آپاردیغی نوکلئر آنلاشمانین شرطلریندن بیری اولان اراک رآکتورونا بتون تؤکمه قونوسوندا مخاطبلرینی "یانیلتدیقلارینی" دئدی.
ایران تلویزیونونا دانیشان صالحی، اراک آغیر سو رآکتورونون یاناجاق بورولارینا بتون تؤکمهدیکلرینی، سؤزوگئدن بورولارین ینزرلرینی اؤنجهدن تداروک ائدیب بو بورولارا بتون تؤکدوکلرینی ایفاده ائتدی.
صالحی،
"بیز اراک تاسیسیندهکی رآکتور قابینا بتون تؤکمهدیک. اگر تؤکسه ایدیک، رآکتور ایستیفادهیه یارارسیز حالا گلیردی. یاناجاغین ایچریسیندن گئچدیی باسینج بورولاری وار. سادهجه اونلارا بتون تؤکدوک. او بورولاری دا اؤنجهدن تداروک ائتمیشدیک. رآکتوردا ایستیفاده ائدیلهن بورولار دئییل، بنزرلری. بونو او واخت سؤیلهیهبیلمزدیم" دئدی.
گؤستریشی اؤلکه لیدئری علی خامنهایدن آلدیغینی دیله گتیرهن صالحی بونلاری قید ائتدی:
"بو وضعیتی یالنیز اؤلکهنین ان یوکسک مقامینداکی شخص (علی خامنهای) بیلیردی. خامنهای، دقت ائدین، بونلار سؤزلرینده دورماز شکلینده اویاردی. بیز ده عاغیللی بیر ایش گؤرموشوک. ۲-۳ سانتیمتر قطروندا ۳-۴ متر بویوندا باشلیغی اولان (داها اؤنجه تداروک ائتدیگیمیز) باسینجلی یاناجاق بورولارینا بتون تؤکدوک. اگر مذاکیرهده مخاطبلریمیز دیگرلرینه تؤکمهدیگیمیزی بیلسهیدیلر اونلارا دا تؤکون دئیردیلر".
ایران اتم انرژیسی قورومو باشقانی صالحی، سوسیال مئدیادا یئر آلان رآکتور قابینا تؤکولهن بتونون ایسه فوتوشاپ اولدوغونو قید ائتدی.
ایران ایله پ۵+۱ (آبش، اینگیلتره، فرانسا، چین، روسییا + آلمانییا) آراسیندا آپرئل ۲۰۱۵ تاریخینده باشلایان دانیشیقلار ایول ۲۰۱۵تئ موقاویله ایله نتیجلنمیشدی.
ایرانین قارشیسینداکی اؤلکهلر، آغیر سو رآکتوروندا خرجلنهن نووه یاناجاغین نووه سلاح ایستئهسالیندا ایستیفاده ائدیلهن پلوتونیوم ائهتیوا ائتمهسی سببی ایله آراق کومپلئکسین محو ائدیلمهسینی ایستییردی.
موقاویله ایله ایران، کومپلئکسین نووه سلاح ایستئهسالیندا ایستیفاده اولوناجاق سوییهده پلوتونیوم اورئتیلمئیئجئک شکیلده یئنیدن قورماسینی قبول ائتمیشدی.
ایلگیلیلی خبرلر
رئیسی، سنی بیر کوردو دینی آزلیقلار ایله ائتنیک قروپلاردان مسئول مشاویر تعیین ائتدی
ایران جمهورباشقانلیغینین وئردیگی آچیقلامایا گؤره، رئیسی، سنندجده آنادان اولان عبدالسلام کریمینی اؤزونه مشاویر تعیین ائتدی
ایران-دا کوروناویروسدان اؤلنلرین سایی 124 مین نفری کئچیب
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
قندهاردا مسجیده بومبالی سالدیری
شیعهلره عاید امام بارگاه فاطمیه مسجیدینده، جمعه نامازی قیلینارکهن انتحار سالدیریسی گرچکلشدیریلدی


text:
ایردوغان قاشقچی بیلن تیگیشلی بیانات بیردی
تورکیه جمهور باشلیغی رجب طیب ایردوغان اوز حزبی نینگ گروپ جلسه سیده گپیردی
تورکیه جمهور باشلیغی رجب طیب ایردوغان "جمال قاشقچی نینگ ریجه لنگن بیر جنایت آرقه لی اولدیریلگن لیگی کوریلماقده.
ریاض اداره سی قاشقچی نینگ اولدیریلیشینی اولاً 4 اکتوبرده رد ایتگن ایدی.
قاره لاوچی و امنیتی نهادلریمیز، حادثه کونی تورکیه گه کیلگن سعودی لرنینگ جنایت گه قول اورگن لیگینی تثبیت ایتدیلر.
دلیللر قاشقچی نینگ وحشیانه بیر جنایت بیلن اولدیریلگن لیگینی کورستماقده دیر.
ایردوغان جنابلری، حادثه کونی تورکیه گه کیلگن سعودی لر کیمدن امر آلگنلر؟
اولدیریلگن لیگی قبول ایتیلگن کیشی نینگ جنازه سی قه ییرده دیر؟.
جنازه نینگ تسلیم ایتیلگن لیگی ایتیلگن محلی همکار کیشی کیم دیر؟
جمهور باشلیغی سعودی اداره سیگه، جنایت گه قول اورگنلرنینگ استانبولده محکمه قیلیش نی تکلیف ایته من، دیدی.
علاقه لی ینگی لیکلر
ایردوغان افغانستان بوییچه مهم بیانات بیردی
تورکیه گه کیلگن طالبان هیئاتی اوچره شووی حقیده هم سوز یوروتدی


text:
مسئله عثمانلی دؤولتینه بۇلان قاراییش می؟
آنکارا ییلدیریم بیازیت بیلیم یوردونینگ سیاسی عیلیملار فاکولتهتی نینگ باشلیغی پروفسور قدرت بلبل ینگ یازغیسینی اۇقایارسینگیز
کأبیر قینچیلیقلاری چؤزمهک اۆچین سنینگ قاراییشینگ دۇغری دا بۇلسا یترلیک بۇلمایار. عثمانلی دؤولتیندن قالان میراث هم شۇل مسئله لردن بیری. عثمانلی دؤولتینه نأحیلی چمه لِشمه لیدیگی مسئله بۇلماغا دۇوام ادیأر. سۇنگقی گِزهک لبنان ینگ جمهورباشلیغی میشل عون، لبنان ینگ قورالان گۆنۆنینگ ۱۰۰-نجی ییللیغی میناسیبتلی گچیریلن دابارادا فرانسوزلارینگ قۇلداو برمه گینده قاراشسیزلیقلارینا ایه بۇلاندیقلارینی بِلله دی و عثمانلی دؤولتینی دؤولت ترورینی آلیپ بارماقدا گۆنأکأرلِهدی و تهمت آتدی. شونگا منگزه ش گۆنأکأرلِهمه لره گۆن باتار ادبیاتیندا و کأبیر عاراپ یورتلاری نینگ درس کیتاپلاریندا هم واغتال واغتال قابات گِلینیأر.
آنکارا ییلدیریم بیازیت بیلیم یوردونینگ سیاسی عیلیملار فاکولتهتی نینگ باشلیغی پروفسور قدرت بلبل ینگ یازغیسینی اۇقایارسینگیز
آنکارا ییلدیریم بیازیت...
۶۰۰ ییل حؤکۆم سۆرهن دؤولت و آلیپ باران سیاساتلاری البتده بیرنأچه تاراپدان تانقیت ادیلیپ بیلینر. اِمما عثمانلی دؤولتی امپریالیست دؤولتلرینگ ادیشی یالی تاپاووتلی مدنیتلره و شخصیتلارا باسیش اتمه کده گۆنأکأرلهنیپ بیلینمهز. بو مسئله ده اۇنگا تمهت آتیلیپ بۇملاز. تۆرکیه ده کأبیر قاتلاقلار ترسینه عثمانلی درولتینی تاپاووتلی مدنیتلره قارشی آسیمیلاسیون سیاساتینی آلیپ بارماندیغی اۆچین تانقیت ادیأر. اۇلارا گؤرأ شیله سیاسات آلینیپ باریلان بۇلسا دا عثمانلی نینگ حأکیمیهتی آستینداقی جغرافیادا شو گۆنکی گۆنده حاص کؤپ تۆرک و مسلمان بۇلاردی.
بریتانیا و فرانسیا تاراپیندان دۇلاندیریلان جمغیتلرینگ شو گۆنکی گۆنده شۇل یورتلارا منگزه ش تاراپلاری نینگ حاص کؤپدۆگی گؤز اؤنگۆنده توتولان یاغداییندا بو قاراییش آصیلسیز بۇلماسا گره ک. عثمانلی دؤولتی نینگ شیله سیاسات آلیپ بارمازلیغی، اۇنی امپریالیست یورتلاریندان آییران اساسی اوغورلاردان بیریدیر.
عثمانلی پاراحاتچیلیغی
عثمانلی دؤولتی نینگ اوزاق ییللارینگ دۇوامیندا حؤکۆم سۆرن جغرافیالاری شو گۆنکی گۆنده قان گؤلۆنه اؤورۆلن یالی. عثمانلی دؤولتی بالکان، یاقین گۆن دۇغار و آفریقانی عاصیرلارینگ دۇوامیندا آسودا یاغدایدا تاپاووتلی دینلره و مدنیتلره صارپا حۇرمات قۇیمانق بیلن دۇلاندیردی. شۇل یاغدایینگ اساسی گؤرکِزیجیلریندن بیری عثمانلی دؤولتی نینگ حأکیمیه ت آستیندا بۇلان واغتی عثمانلییلارینگ تۇپراغیندا تاپاووتلی دیللرینگ، مدنیت و دینلرینگ جبیسلیکده یاشاماغی و عثمانلیلارینگ چکیلمه گیندن سۇنگ شۇل تاپاووتلیلیقلارینی اۇزالقیسی یالی دۇوام اتدیرمه گیدیر.
عثمانلی نینگ حۇش نیتلیلیگی ادبیاتدا پاکس عثمانا یاغتی عثمانلی پاراحاتچیلیغی حؤکمۆنده بیلینیأر.
عثمانلی نینگ تاپاووتلیلیقلارا صارپا حۇرمات قۇیان توتومی، آمریکانینگ "آچیلماغیندان" سۇنگ آمریکانینگ یرلیلرینه ادیلن باسیش و ظلم، یرلیلرینگ دینلری، دیللری و مدنیتلری نینگ یۇق بۇلماغی؛ بریتانیانینگ هند اۇقیانی نینگ آشاققی قاره سینده ۱۵۰ ییل اؤز بارلیغینی دۇوام اتدیرندیگینه قارامازدان، شۇل یورتلاردا قورلان یورتلارینگ رسمی دیللری نینگ انگلیس دیلی بۇلماغی بیلن دنگِشدیریلنده البتده تقدیر ادیلمه لی.
اگر اؤنگه سۆرۆلشی یالی عثمانلی دؤولتی، گۆن باتارلی کأبیر یورتلار یالی حرکت ادیپ باسیپ آلیجی سیاسات آلیپ باران بۇلسادی، لبنان ینگ جمهورباشلیغی نینگ آدی نینگ "میشل عون" بۇلماغی و مسیحی بۇلماغی البتده قاتی قین بۇلاردی. اؤزی یالی لبنانلی و مسیحی بۇلان، بیرنأچه عسگرینگ یازیجیسی امین مألوف ینگ امپریالیست یورتلار بیلن عثمانلی نینگ آلیپ باریان سیاساتینی دنگِشدیریأن شو سؤزلری یوردونینگ جمهورباشلیغینا برلن جۇغاپ یالیدیر: "اگر آتالاریمیز، مسلمان قشونلاری تاراپیندان ضبط ادیلن یورتدا مسیحی بۇلماغینگ یرینه، مسیحیلر تاراپیندان ضبط ادیلن یورتدا مسلمان بۇلان بۇلسادی، اۇلارینگ اینانچلارینی قۇراپ ۱۴ عاصرینگ دۇوامیندا اۇبالاریندا و شهرلرینده یاشاماقلاری التبده مۆمکین دألدی. حاقیقاتدان هم اسپانیاداقی مسلمانلارا نأمه بۇلدی؟ یادا سیسیل دأکی مسلمانلار؟ یۇق بۇلدولار، اولارینگ أهلیسینی قیرغینا بردیلر، سۆرگۆن اتدیلر یا دا مسیحیلیگی قابول اتمه لی بۇلدولار."
ایسرائیللی تاریحچی پروفسور، سۇنگقی دؤوۆرلرینگ مشهور یازیجیسی، یووال نوح حاراری نینگ حریت قازتیندأکی ماقالاسیندا آیدیشی یالی، پاکس عثمانی، عثمانلی بارلیشیغینی، حۇش نیتلیلیگینی آچیق آیدینگ بیان ادیأر: "اۇرتا عاصیردا اوروپادا گچیریملیلیک دییلن زات یۇقدی... ۱۶۰۰-نجی ییلدا پاریس دا هر بیر آدام کاتولیکدی. پروتستان بیری شهره گیرن واغتیندا اۇنی اؤلدۆریأرلردی. لندن ده بۇلسا هممه لر پروتستان دی. بو گزه ک کاتولیک بیری شهره گیرن بادیندا اۇنی اؤلدۆریأردیلر. شۇل ییللاردا اوروپادا یهودیلر سۆرگۆن ادیلیأردی... هیچ کیم مسلمانلاری قابول اتمه ک ایسله مه یأردی. اِمما شۇل دؤوۆرده ایستامبول دا تاپاووتلی مذهبلردن بۇلان مسلمانلار، کاتولیکلار، ارمنیلر، روملار و بلغار آغزیبیرلیکده بیر یرده یاشایاردی".
تاریحی اؤز پیداسینا گؤرأ اولانماق یا دا عثمانلی دؤولتی نینگ تۇپراغینی بؤلمأگه دۇوام اتمهک...
عثمانلی دؤولتینه آتیلیان تهمتالره یۇقارداقی میثاللار بیلن هم جۇغاپ برمهک بۇلیار. اِمما اساسی مسئله بو دأل. مسئله امپریالیسمینگ "بؤل، دۇلاندیر" استراتژیسیدیر. عاصیرلارینگ دۇوامیندا بؤلۆنشیگینگ اؤنگۆنینگ آلینماغیندا و پاراحاتچیلیغینگ یۇلا قۇیولماغیندا اساسی رُل اۇینایان اسلام دینی نینگ، شو گۆنکی گۆنده اساسی قیمماتلیق حؤکمۆنده قابول ادیلیپ ادیلمزلیگیدیر. عثمانلی دؤولتی نینگ بؤلۆنمهگیندن سۇنگ عثمانلی تۇپراغینا دگیشلی بۇلان یورتلاردا (بالکان، یاقین گۆن دۇغار، آفریقا) بؤلۆنشیگینگ دۇوام اتدیریلمه گی ایسله نیأر. میکرو درجه سینده عمله گلن، عمله گتیرلن اتنیکی، دینی، مدنی و میللی تأزه شخصیتلار بیلن شۇل تۇپراقدا هنیزم بؤلۆنشیک دۇوام ادیأر. شۇل یرلردأکی چاقنیشیقلار، حرکتلر، تأزه سرحتلرینگ کسگیتلِنمهگی ماقصادی بیلن قورالیار.
شیله یاغدایدا ایسه م نأمه ادیلمهلی؟
گۆن باتارلاشماق بیلن اؤز جمغیتیندن، دأپ دسسورلاریندان، قیمماتلیقلاریندان اوزاقلاشان آیدینگلار و سیاساتچیلار، گۆن باتاردا عمله گلن و عثمانلینی بؤلیأن پیکیرلری اۇرتا آتیپدیر. شو گۆنکی گۆنده عثمانلی تۇپراغینداقی بیله کی یورتلارینگ گۆن باتارلاشما سۆزگِجیندن گچن آیدینگلارینگ و سیاساتچیلارینگ عثمانلا و اؤز جمغیتلرینه بۇلان قاراییشی هم موندان تاپاووتلی دأل.
بالکان داقی، یاقین گۆن دۇغارداقی و آفریقاداقی شو گۆنکی یاغدای گچمیشدأکی یاغدایدان تاپاووتلی دأل. شۇل یورتلار هنیزم بؤلۆنمهک حۇوپونا سزه ور. اؤز جمغیتیندن، تاریحیندان، دأپ دسسورلاریندان، عاداتلاریندان اۆزنه بۇلان آیدینگلارینگ و سیاساتچیلارینگ یورتلارینی آلیپ گیتجک یری، جمغیتلری نینگ بؤله ک بۆچِک بۇلماغیندان باشغا یر دأل. شۇل سبأپلی امپریالیست ماقصاتلارا گؤز یتیریپ، گچمیشه و شو گۆنه تاریحی، جمغیتی و بؤلگه سی بیلن حاص ایسنیشیقلی یاغدایدا قارالمالی.
عالیملار، آیدینگلار، اولی تیره طایپالارینگ یۇلباشچیلاری، سیاساتچیلار، هر بؤلگأنینگ پاراساتلی آداملاری توتان یرلی توتوم آلیپ باریپ بؤلگأنینگ بؤلۆنمه گینه قارشی دورمالی. شیله بۇلمان حالاتیندا بؤلگه ده یرله شیأن یورتلار و حالقلار بیری بیرینه دوشمان یاغدایینا گلر و امپریالیسمینگ اۇیونجاغینا اؤورۆلر.
آنکارا ییلدیریم بیازیت بیلیم یوردونینگ سیاسی عیلیملار فاکولتهتی نینگ باشلیغی پروفسور قدرت بلبل ینگ یازغیسینی اۇقادینگیز.
دِگیشلی حابارلار
أردوُغان شو گۆن آذربایجان دا ساپاردا بوُلار
أردوُغان علی یف بیلن، واطان اۆچین ادیلن ساواشدا آزات ادیلن فضولی شهریندأکی حالقارا قوُنالغانینگ آچیلیش داباراسینا قاتناشار
تۆرکیه ده کروناویروس بیلن گؤرهش بارادا حابار
آمریکا و بیله کی یورتلارینگ ایلچیحانالاری سؤزلریندن ایزا چکیلدی
آمریکا و بیله کی یورتلارینگ ایلچیحانالاری تۆرکیأنینگ ایچرکی ایشلرینه قاریشمالی دألدیگینی قابول اتدی


text:
باغلی دَییشیکلیکلر
آشاغیداکی ژورنال، قئيد اوْلونان صفحهيه (و يا قئيد اوْلونان بؤلمهدهکی صفحهلره) داخیلی کئچید وئرن صفحهلرده ائدیلمیش سوْن ديَیشیکلیکلرین لیستیدیر. ایزلهمه لیستینیزدهکی صفحهلر قالین شریفتله گؤستریلمیشدیر.
- د
- ویکیدئیتا دَییشیکلیگی
- ی
- بو دییشیک یئنی بیر صفحه یاراتدی (بیرده یئنی صفحهلرین لیستینه باخین)
- ک
- بو بیر کیچیک دَییشدیرمهدیر
- ب
- بۇ دَییشیک بیر روْبات طرفیندن ائدیلیبدیر
- (±۱۲۳)
- صفحهنین اؤلچوسو بایت میقداری ایله تعیین ائدیلیر
- صفحه موقتاً پیگیریشده
۲۲ جولای ۲۰۲۱
- شابلون:Infobox settlement ۱۶:۵۱ −۱۱۲ Salman.oglu دانیشیق چالیشمالار
- شابلون:Infobox settlement ۱۶:۴۵ +۲ Salman.oglu دانیشیق چالیشمالار
- شابلون:Infobox settlement ۱۶:۲۵ +۲ Salman.oglu دانیشیق چالیشمالار
- فرانسه ۱۲:۵۱ ۰ Bitim دانیشیق چالیشمالار اِتیکِتلر: موبایل ایله دَییشیک موبایل وبی ایله دَییشیک
- شابلون:Infobox settlement ۰۹:۳۱ +۳٬۲۴۹ Salman.oglu دانیشیق چالیشمالار 1468864 دییشیکلیک Mahammad tt (دانیشیق) طرفیندن قایتاریلدی.
۱۹ جولای ۲۰۲۱
- شابلون:Infobox settlement ۱۷:۰۲ −۳٬۲۴۹ Mahammad tt دانیشیق چالیشمالار اِتیکِتلر: موبایل ایله دَییشیک موبایل وبی ایله دَییشیک
- سیلمه ژورنالی ۱۱:۳۳ Mahammad tt دانیشیق چالیشمالار تغییرمسیر شابلون:Infobox settlement را با رونویسی حذف کرد («شابلون:قصبه بیلگی قوتوسو» آد دَییشمه یه یئر آچماق اوچون سیلینمیشدیر)


text:
بوگون دونیا آنادیلی گونودور و داوام ائدیر گونئی آزربایجانین اؤزگورلوک ساواشی، داوام ائدیر وطنین آزادلیق موجادیلهسی.
دونیانین بیر چوخ اؤلکهسینده قئیده آلینیب قوتلانان گون، ایراندا قئیری فارس میللترلرین حاقلارینین آلینماسینی بیر داها خاطیرلادیر. تورکلوگوموزه باغلی اولان بوتون وارلیقلارا قاداغا قویان ایران عیرقچی رئژیمی، بو ایل ده آنادیلیگونو عرفهسینده تورک میللتینه اولان تضییقلرینی داوام ائدیب باسغیلارینی آرتدیرماقدادیر.
آرتیق گونئی آزربایجاندا و ایران آدلانان اؤلکهده تورک دیلینین یاساقلانماسیندان 96 ایل کئچیر و فارسچیلیغا قوللوق ائدن ایران موللا رئژیمی هلهده پهلویلرین آنتیتورک سیاستینی داوام ائدیب، تورکلره و قئیری فارس میللتلره فارس دیلینی رسمی دیل کیمی دیکته ائدیر. میلیونلارلا تورک اوشاغی گونئی آزربایجاندا و ایران آدلانان اؤلکهنین اوخوللاریندا آنادیللرینی قیراغا قویوب زورلا فارس دیلینده ائیتیم آلماقدان دولایی روحی ایشکنجهلره معروض قالیر، تحقیر اولونورلار. دؤلت اورقانلاری بیلهرکدن، آزربایجان تورکلرینی سسسیزجه اریدیب، ایتیرمگه چالیشیر.
عیرقچی سیاستلرینی فرقلی آراجلارلا حایاتا کئچیرن ایران رئژیمی، میللی فعاللارا قارشی توتدوغو چیرکین توتوملارینیدا بوتون کئچهن ایللر کیمی داوام ائتدیرمکدهدیر. تورک دیلینین مودافیعهچیلری حبس اولونوب، ایشکنجهیه معروض قالیب آغیر حبس جزالاری آلیرلار.
آزربایجان سیاسی قورولوشلارینین امکداشلیق پلاتفورمو، ایران راسیست رئژیمینین قئیری فارس میللتلره اؤزللیکله تورک میللتینه قارشی عیرقچی سیاستینی قیناییر، بوتون میللتیمیزی بو یولدا دیرنمهگه و گئنیش شکیلده موباریزهیه دعوت ائدیر.
کئچن 42 ایلین هر گونو کیمی، ایران رئژیمینین آزربایجان تورک فعاللارینا قارشی باسغیسی داوام ائدیر. بیز میللی فعاللارا وئریلن آغير حبس جزالارينی شيددتله قينايير، توتساق میللی فعاللارین قئید شرطسیز آزادليغينی طلب ائديريک. میللی فعاللارا وئریلن محکمه قرارلاری درحال لغو ائدیلمهلی، اونلاری ایشکنجه ائدیب توتساق ساخلایانلار جزالاندیریلمالیدیرلار.
یاشاسین آزربایجان
یاشاسین تورک میللتی
آزربایجان سیاسی قورولوشلارینین امکداشلیق پلاتفورمو
آذوح - دیرینش – گآدپ
21 فئورال 2021 – 3 اسفند 1399


text:
اتومبیل بازاری اوکتبر آییندا 127,5 بویودو
تورکیه-ده اوکتبر آییندا 49 مین 75 ماشین ساتیلیب.
تورکیه-ده اوکتبر آییندا 49 مین 75 اتومبیل و یونگول تیجای آراج ساتیلیب.
بو بارده اتومبیل دیستریبیوتورلاری درنگیندن وئریلن معلوماتدا بیلدیریلیب. معلوماتا اساسا، 2019-جو ایلین اوکتبر آییندا 49 مین 75 اتومبیل ساتیلیب.
معلوماتا گئچن ایلین عینی دؤورونده 21 مین 571 اتومبیل ین ساتیلدیغی بیلدیریلیب. معلوماتدا همچنین بیلدیریلیب کی، اتومبیل سئکتوروندا 127،5 %-لیک بؤیومه موشاهیده اولونوب.
ایلگیلیلی خبرلر
تورکیه-ده صنایع اوره تیمی اندکسی آرتیب
صنایع اوره تیمی اندکسی مئی آییندا 1،3%، ایللیک اولاراق 40،7% آرتیب.
ایلین ایلک یاریسیندا تورکیهده ان چوخ ایران وطنداشلاری ائو آلدی
خارجیلره ائو ساتیشلاری اؤنجهکی ایلین عینی دؤورونه گؤره یوزده ۴۴ آرتاراق ۲۰ مین ۴۸۸ اولدو


text:
امریکا-ایران بیلک گولهشی
ستا – سیاست، اقتصادیات و جمعیت آراشدیرمالاری فوندونون (سیاست، اکونومی و توپلوم آراشتیرمالاری واکفی) خاریجی سیاست اوزره اکسپئرتی جان آجونون سؤزوگئدن بو مؤوضوع دا "امریکا -ایران بیلک گولهشی" یازیسینی تقدیم ائدیریک
ستا – سیاست، اقتصادیات و جمعیت آراشدیرمالاری فوندونون (سیاست، اکونومی و توپلوم آراشتیرمالاری واکفی) خاریجی سیاست اوزره متخصی جان آجونون سؤزوگئدن بو مؤوضوع دا "امریکا -ایران بیلک گولهشی" یازیسینی تقدیم ائدیریک.
امریکادا سئچکیلردن سونرا جو بایدنین اقتدارا گلمه سیله مثبت ایرهلیلمهسی گؤزلهنیلن امریکا-ایران موناسیبتلری آتوم موذاکیرهلرینین تیخانماسییلا دوردو، اوستهلیک عراق و سوریه جبههلرینده قارشیدورمالارا چئوریلمهیه باشلادی؛ ایران امریکا حربی بازالارینی هدفه آلیر، امریکا ایسه بیرباشا ایران قوهلرینی بومبالاییر. ایکی اؤلکهنین چکیشمهسی بؤلگهنی ایچینه چکهرک قارشیدورمالاری آرتیریر. سابیق پرزیدنت دونالد ترامپین دؤورونده امریکا-نین ایران سیاستی آددیم-آددیم سرتلشدی، سوندا ایرانا قارشی "ماکسیموم تضییق"ا چئوریلدی. امریکا آتوم موقاویلهسیندن چیخدی، ایرانا قارشی اقتصادی تحریم قویدو، بو اؤلکهنین نفت صادراتینا هئچ بیر شکیلده ایجازه وئریلمهدی. عراق-سوریه-یمن خطینده ایرانا قارشی اولان قوهلر دستکلندی - ایسراییل و کؤرفز اؤلکه لریله بیرگه یارادیلان کوالیسیون ایله ایران اوزریندهکی تضییق گئت-گئده آرتیریلدی. ایرانین قدس قوهلری قوموتانی قاسم سلیمانینین اؤلدورولمهسی و ایرانین حربی سلسله جاوابلاری ایله ایکی اؤلکه حقیقی ساواشین ائشیگینه گلدی. جو بایدنین امریکا پرزیدنتی سئچیلمه سیله ایران علیهینه بو کوالیسیون لغو ائدیلدی، امریکانین ایران سیاستینده بیر یومشالما حیس اولوندو. ایرانلا آتوم موذاکیرهلری یئنیدن باشلاندی و ایکی دؤولت آراسیندا مثبت آبو-هاوا میدانا گلدی. امریکانین یمن-دهکی دؤیوشه دستک قوهلرینی چکمهسی ده بو وضعیته تکان وئردی.
آنجاق طرفلرین یئنیدن گذشت ائتمهین موضع لری آتوم موذاکیرهلرینی تکرار تیخادی و ایکی اؤلکه آراسینداکی گرگینلیک آرتماغا باشلادی. ایسراییل و کؤرفز اؤلکهلرینین امریکا-داکی لوبی فعالیتلری ده بو وضعیته تأثیر ائتدی. نهایت، خصوصیله عراق-دا طرفلر بؤیوک بیر گوج موباریزهسینه گیردی. ایرانین حشدالعشبی شیعه میلیس قوهلری امریکا بازالاری و کونوویلارینی هدفه آلماغا باشلادی. امریکانین ایستیفاده ائتدیگی اربیل هاوا و عین الاسد حربی بازالاری کیمی یئرلر تز-تز راکت مرمیسی و بومبا یوکلو درونلارلا آتشه توتولدو. امریکانین بؤلگهدکی حربی قوهلری هاوا بومباردمانلارییلا ایران میلیسلرینه جاواب وئردی. ایکی اؤلکه و هر بیرینین طرفدارلاری آراسیندا یاشانان بو قارشیدورما سوریه-یه ده سیچرادی. ایران میلیسلری دیرالزورون دوغوسونداکی العمر نفت قویوسو بؤلگهسینده اولان امریکا حربی بازاسینا پیلوتسوز اوچان آپاراتلا هوجوم ائتدی، امریکا البو كمال بؤلگهسیندهکی میلیسلرین قرارگاهینی بومبالادی.
ایندی اصل سوال بودور کی، طرفلر قارشیلیقلی اولاراق بو قارشیدورمالاری نه قدر داوام ائتدیرهجک؟ ایران و امریکا هم آتوم موذاکیرهلرینین یولونا دوشمهسینی ایستییر، هم ده میداندا حربی اوستونلوک موباریزهسی آپاریرلار. بونون ظلمونو ایسه عراق و سوریه کیمی اؤلکهلر چکیر. امریکانین اورتا دوغودان تدریجن گئری چکیلمک ایستهدیگی دؤور ایرانا سانکی جسارت وئریر. ایسراییل و کؤرفز اؤلکهلری ایسه ایکی اؤلکه آراسیندا اؤز ایستهدیکلری روللاری اویناماغا چالیشیرلار.
ایلگیلیلی خبرلر
امریکا-ایران بیلک گولهشی
ستا – سیاست، اقتصادیات و جمعیت آراشدیرمالاری فوندونون (سیاست، اکونومی و توپلوم آراشتیرمالاری واکفی) خاریجی سیاست اوزره اکسپئرتی جان آجونون سؤزوگئدن بو مؤوضوع دا "امریکا -ایران بیلک گولهشی" یازیسینی تقدیم ائدیریک
15 جولای خاین چئوریلیش جهدی و تورک دونیاسینین فتو ایله موباریزهسینین اؤنمی
تورک ایسلام آراشدیرمالاری مرکزینین رهبری، خزر بیلیم یوردونون معلمی دؤکتور تلمان نصرت اوغلونون "15 جولای خاین چئوریلیش جهدی و تورک دونیاسینین فتو ایله موباریزهسینین اؤنمی" باشلیقلی یازیسی
پکاکانین پئشمرگهیه باسقینی نه آنلاما گلیر؟
پئشمرگه - پکاکا مبارزهسینین آرتدیغی بئله بیر شرایطده تورکیهنین تروریزمله مبارزهسینه دستک دورومونون یاراندیغی گؤرونور


text:
جلال طالبانی
جلال طالبانی کوردوجه: جەلال تاڵەبانی، عربجه: جلال طالباني، (دوْغوم. ۱۲ نوامبر ۱۹۳۳، کلکان، عیراق - اؤلوم. ۳ اوْکتوبر ۲۰۱۷، برلین، آلمان)، عیراقلی کۆرد سیاستچی و ۲۰۰۵-۲۰۱۴ ایللری آراسی عیراقین اسکی جۇمهورباشقانی. جلال طالبانی کۆردیستان یۇردسئورلر پارتیسینین رهبری ایدی. ۲۰۰۳ ایلینده صدامحسینین قۆدرتدن دۆشمهسی ایله جلال طالبانی یئنی بیر سیاسی حیات باشلادی و ۲۰۰۵ ایلینده عیراقین ایلک عرب اوْلمایان جۇمهورباشقانی اوْلدو.
قایناقلار[دَییشدیر]
آنادولو تورکجهسی ویکیپدیاسینین ایشلدنلری طرفیندن یارانمیش«Celal_Talabani»، مقالهسیندن گؤتورولوبدور. (۰۴ اوْکتوبر ۲۰۱۷ تاریخینده یوْخلانیلیبدیر).


text:
آیت علی محمدی نین یاس مراسیمینده یولداشلاری طرفیندن اوخونان معروضه
آذربایجانین آدلیم معلملریندن اولان، چوخلو اؤیرنجی و شاگیردلر تربیت ائدن مرحوم آیت علیمحمدی مرداد آیینین 17 – سینده تبریز شهرینده دونیایا گؤز یومدو. یاخین دوستو جناب صدوقی طرفیندن یاس مراسیمینده اوخونان معروضهنی اونون یاخین و اوزاقدا اولان دوست و تانیشلارینا چاتدیرماغی اؤزومه بیر معنوی بورج سایاراق، حورمتلی ایشیق سایتینین امکداشلارینا بو معروضهنی یاییملادیقلارینا گورا دریندن تشککورومو بیلدیریرم. / ائلیار پولاد
***
گئدیرم آ دوستلار سؤزوم, صؤحبتیم
نئچه شیرین- شیرین دیللره قالدی.
گوللو یال- یاماجلار جیرانلی دوزلر
ائلین مسکنیدیر ائللره قالدی.
گؤزومون اؤنونده دورور همیشه
او گوللو یاماجلار یام- یاشیل مئشه
من کی آپارمادیم شئهلی بنؤوشه
چؤللرده بیتمیشدی چؤللره قالدی.
اوزاقدان- یاخیندان زحمت چکیب بو آغیرلاما تؤرهنینده اشتراک ائدن عزیز و حورمتلی قوناقلار، فورصتدن استفاده ائدیب، حیاتا گؤز یومان عزیز یولداشیمیز رحمتلیک آیت علیمحمدینین حیات یارادیجیلیغینی گؤز اؤنونه گتیریرم.
آیت علیمحمدی 1333- نجو ایلده سراب ماحالینین اردلان کندینده دونیایا گؤز آچیر. ابتدایی و متوسطه تحصیلاتینی اردلان، مهریبان و سرابدا باشا چاتدیریر. معلملیک دانشسراسیندان معلم درجهسینه نایل اولدوقدان سونرا، 54 و 55 –ینجی ایللرده سپاهی دانش عنوانیایلا همدان کندلرینده معلملیک ائدیر. عسکرلیک دؤورهسینی قورتاراندان سونرا آموزش پرورشه قبول اولاراق, رسمی معلملیک وظیفهسینی “زرنق”- دن باشلاییر. معلملیکله یاناشی تبریز دانشگاهینین ادبیات فاکولتهسینی بیتیردیکدن سونرا موغان شهرینین دبیرستانلاریندا دبیرلیک وظیفهسینده چالیشیر. دبیرلیک عؤمرونون سون دؤورونو تبریز دبیرستانلاریندا داوام ائتدیریر.
او شاگیردلریایله چوخ یاخین و صمیمی ایدی. درسلر آراسیندا گونون مختلیف اجتماعی حرکت و اولایلاریندان سؤز آچیب, اونلاری آیدینلاشدیریردی. بو صمیمیت و علاقه او قدر دوغما و عزیز ایدی کی، 91-نجی ایلده او خسته اولارکن چوخ اوزاق یئرلردن اونون کئچمیش شاگیردلری و بو گونون دوکتور, مهندسلری گؤروشونه گلمیشلر.
بو معلم آیری معلملر کیمی جانینین یاغینی ذره- ذره اریدیب، قارانلیق دونیالاری ایشیقلاندیرماغا و اونو نورا چئویرمهیه چالیشمیشدی. او، بوتون شاگیردلرینین اورهکلرینین پاس- پاخیرینی سیلیب، بیر آینا کیمی صاف، لکهسیز و پارلاق دونیانین برابرینده توتوردو.
آدی اورهکلرده یازیلان آیت، فرهنگی چابالاریندا و همده اجتماعی یاشاییشیندا بیر اؤرنک اولاراق هامینی ایشیقلارا چاغیران نور داشییجیسی اولموشدور. معلملیکله حیاتدا عزت و شرفله عؤمور سورهرک و چتینلیکلره سینه گرمیشدی. او، بیر یانار مشعل کیمی ایشیق ساچاراق سون نفسه قدر گولر اوز، صبیرلی، دردین دئمهین و چتینلیکلره دؤزن بیر اینسان ایدی.
اولدوزلار هاوانین باغرینی دلیر
قایالی داغلاردان دومان یوکسهلیر
خیالیم گئجهنی سلامه گلیر
چاپدیریر آتینی بیر باشا دونیا .
بیرده گؤرورسنکی آچیلان سولور
دوشونن بیر بئیین تورپاغا دولور
بیر یاندان بوشالیر بیر یاندان دولور
سیررینی وئرمهییر سیرداشا دونیا .
ازلدن بئلهدیر چونکو کاینات
حیات ابدیدیر عؤمور آمانات
الدن- اله کئچیر وفاسیز حیات
بیز گلدی- گئدهریک سن یاشا دونیا.
خاطیرهسی عزیز و یولو داواملی اولسون
18 مرداد 1392


text:
قلاکسواسمیتکلاین
قلاکسواسمیتکلاین (اینگیلیسجه: GlaxoSmithKline) سهامی عام و یا خالقا آچیق شیرکتدیر. بۇ شیرکت فارماکولوژی و درمان ساحهسینده فعالیّت گؤستریر. چالیشان ایشچیلرینین ساییسی ۹۹٬۳۰۰ نفر اوْلوب.
گؤرونتولر[دَییشدیر]
قایناقلار[دَییشدیر]
- ↑ ۱٫۰ ۱٫۱ ۱٫۲ Preliminary Results 2017 (PDF). یوْخلانیلیب9 March 2018.
- ↑ GlaxoSmithKline. Statista. یوْخلانیلیب7 April 2017.
اینگیلیسجه ویکیپدیاسینین ایشلدنلری طرفیندن یارانمیش«GlaxoSmithKline»، مقالهسیندن گؤتورولوبدور.( ۲۰ دسامبر ۲۰۱۸ تاریخینده یوْخلانیلیبدیر).
قارداش پروژهلرده قلاکسواسمیتکلاین گؤره داها آرتیق بیلگیلر تاپابیلرسینیز.


text:
آیت الله قرهی امام خمینینین (ره) ظفر رمزی بارهده دئدی: اخلاصین اصلی بودور کی هر شئیدن قیریلاسان و فقط الله دئیهسن.
امامین ظفر رمزی اخلاص ایدی. آمام بو زمرهیه داخل اولماقلارینین رمزی اؤزلرینین دئدیقلاری کیمی: اوّل گوندن اللهدان سونرا هئچ کسه اومودوم یوخیدی. بئله اولاندا الله دا جماعتی اونا طرف سوق
وئردی.
شافعی رهبری دئییر: «علیٌ حُبُّهُ جُنّه، قسیم النّار و الجنة». هانسی زمان
قسم النار و الجنة اولا بیلر؟ جنّتین هامیسینا مسلط اولدوغو زمان. دنیانین ایلک
مخلصلری معصلاریدی (ع) و بوندا شک یوخدور.
«اوّل الاخلاص الیأس ممّا فی ایدی النّاس». اخلاصین باشلانیشی
انسانلارین الیندهکیندن
مأیوس اولماقدیر. فقط اللها اومود باغلاماقدیر.
جماعتدن قیریلماق انلارین ایچینده اولماماق معناسیندا دئییل. جماعتین ایچینده
اولماق اونلارینان باهم اولماق آما هامیسی اللها خاطر. هر اوتوروب دورماسیندا فقط اللهی گؤره.


text:
یوهانس قوتنبرق بیلیمیوردو
یوهانس قوتنبرق بیلیمیوردو اینگیلیسجه: University of Mainz، فارسجا: دانشگاه یوهانس گوتنبرگ بیر عالی تحصیل موسّسهسی آلماندا.
گؤرونتولر[دَییشدیر]
مزونلار[دَییشدیر]
قایناقلار[دَییشدیر]
- ↑ Zahlenspiegel 2015 (de). University of Mainz. یوْخلانیلیب2017-06-19.
- ↑ ۲٫۰ ۲٫۱ Zahlenspiegel 2015 (de) 54-56. University of Mainz. یوْخلانیلیب2017-06-19.
- اینگیلیسجه ویکیپدیاسینین ایشلدنلری طرفیندن یارانمیش«
قارداش پروژهلرده یوهانس قوتنبرق بیلیمیوردو گؤره داها آرتیق بیلگیلر تاپابیلرسینیز.
قایناقلار[دَییشدیر]
- Zahlenspiegel 2015 (de) 54-56. University of Mainz. یوْخلانیلیب2017-06-19.


text:
آدام
فرانک فرید(ایپک)
دوشدوم کؤلگهمین باشینا آغیر داش تکین!
دوشموشدو قویونون تکینه – گورولوـگوپباز. قاچیب دوشموشدو یا ایتهلمیشدیلر؟ ایتلر قوپالاغا گؤتورموشدو، یا آتلیلار؟ بیلمیردی… نه آت یادینا گلیردی، نه ایت… دوشمک یادیندا ایدی.
چؤلون آراسیندا بیر اوغلان اوشاغی بویان اویانا قاچیردی. بیر جاناوار وار ایدی باشیندا؛ اوغلانین ایکی باشی یئکهلیکده، قاراـ قونور چیرکین توکلو بیر حئیوان. دؤرهیه توپلانانلار داش آتیرلار حئیوانا. چیغیریر: “آی، اوشاغا دهیـَر! او منیم اوغــلوم ـــ دی. آمان دی…” قاچیر اوغلونا ساری. قویودان چیخانمیر…
ائله گومـگوپ دوشمهمیشدی دونیانین تکینه کی… هر قولو بیر اؤلو آغیرلیقدا؛ هر قیچین بیری چکیر. اؤلولر داراشیبلار بونون قبیرینه. تزه اؤلوسونه داراشیبلار، کؤهنه اؤلنلر… هره بیر یانا چکیر جمدهگین؛ بیرقیچـقولوندان بهشته، بیر قیچـقولوندان جهنّمه.
قبیرلر آغیز آچیب. قارانلیقدا الـآیاق چالیر. قیر دیر الـ آیاق چالدیغی قاتی قارانلیق. الـ آیاق چالدیقجا قویلانیر. داها قولـ قیچی ترپنمیر. قیر سوویوب. قیر قوپماز…
قبیر سویوغو دی… قبیر هاواسی… قبیر داراشلیغی… قبیر داشی آغیرلیق ائلیر اوستونده. دوشوب اؤز باشینا. اؤزو اؤزونون قبیرداشی اولوب. اوزو قویلو دوشوب، قالخانمیر. کورَگینده زوو چکیر، قیپـقیرمیزی قامچی یئرلری. کورَگینده یازیلیب یا قبیرداشیندا: “مراد غیرتی فرزند حسن…” گؤزون آچماغا اؤزون زورلاییر. یوخ، اؤلوم تاریخی یوخدو! اؤلمهییب هله! قبیرلری آختاریر. سورونور؛ دؤرد الـ آیاقلی چکیر اؤزون، اللرین سورتهرک صوراتلارا. ددهسینین صوراتین تانیر. الیله اونون گؤزلرین یومور، ددهسی دوروب اونو بو حالدا گؤرمهسین، باری.
قویونون دووارلارین قوجاقلیر. آغیرلیغین سالیر دووارلارا، دؤره دولانیر. یوخ! قویونون دووارلاری بونو قوجاقلییب، هئی دؤره دولاندیریر. قویونون قوجاغی هئی دارالیر. هئی کیچیلیر. اوزایلارین قارا چوخورونا دوشوب، بلکه… دارتیلر، پارچالانیر. بؤلونوب آتیلر. “کیچیک تیکهن قولاغین اولاجاق”، سؤزو قولاغین تیکهلیر.
گوپ دوشور یئره؛ اوجا بیر یئردن ده دوشور -یوخودا دیکسینن کیمی. یاتمیشدی یانی، دوشور یئره؟ دونیانین هرزادی تؤکولور باشینا. دونیا بوتون اوزوندهکیلرله فیرلانیر…
بیر تاققیلتی قولاغینا چاتیر؛ چاتیر دا، چاتمیر دا. سسلنمک ایستیر. سسی چیخمیر؛ چیخانمیر. بوغازی باغلانیب. دیشلری قیفیللانیب… گؤزلری آلاقولای بیر چیراغ ایشیغین حس ائدیر. ایشیق دا فیرلانیر. گئجه گوندوزلوک بیلینمیر. او دونیادا نه گئجه، نه گوندوز؟
باشی اوسته مهتابی بیر چیراغ دیر یانیر؛ بوزارمیش ایشیغیله. سکّیلرده اؤلولر. ددهسین یووُر. ددهسینین جانی آغ دیر. تقینی یوور. تقینین جانی یانیقدیر. عسگری یووُر. عسگرین کورَگینده داغ یئری، شالّاق ایزی. قیوریلیب قارنینا او شستلیلیکده ایگید. قرار یئرینه نه قدر قالمیشدان، بویـبوخونو گؤزه گلردی اونون. نریمانین آیاقلارینین آلتی شیریمـ شهره دیر. شهینی یووا بیلمیر. نئجه یوسون اونو؟ اوجادان چیغیریر. سسی میردهشیرخانا دووارلاریندا عکس اولور. “دونیانین سونو دیر، میردهشیر زاد دا یوخدو؟!” بونون اؤلوسو دیر یووُر اؤلولری؟ دیری دیری گتیریرلر بو آرایا اؤلولری. بیردن صوراتین، یاش کاشیلاردا گؤرور. اؤزونه بنزهمیر. اؤزونون ساققاللی اؤلوسونه بنزیر. او دونیادا اوزون قیرخا بیلمز کی… شهینین قارا گؤزلری، اوزاندیغی یئردن اونا زیللهنیب. آغ دیر، جانی. بوزارمیش آغ. گئدیر اونون گؤزلرین باغلایا. دیری گؤزلرینه باخماق اولمازدی، اونون. آدامی توتاردی. قالسین اؤلو گؤزلرینه؛ اؤرتولمهین اؤلو گؤزلرینه. گؤزلرین باغلایاندا دیکسینیر. گؤزلری آچیلیر تزهدن. قرار باشیندا باخیشین اَکردی آدامدان ، اؤزو بیلردی باخیشی نئجه چکیجیدیر. ایندی اَکمیر، هوروت هوروت بونون اوزونه باخیر. بلکه هئیبتیندن قورخور بونون؛ بئله ساققاللی گؤرسلـلیگیندن.
آییلان کیمیدیر. سیمیت دووارلار اوستونه گلیر؛ بیر ده همن ایی. همن ایـیین داها قاتیسی، داها غلیظی. “دده وای” سسینه آییلمیشدی. “گئده، گئنه ده؟… یئکه دَوه!” ایستی بیر ایسلاقلیق حیس ائلیر آلتیندا. “دده وای بو آغیرلیقدا یورقانی یوماق اولماز، قیشین شختهسینده.” اوتانجدان آغیر کورسو یورقانین باشینا چکیر. ننهسی سیلکهلیر دورسون… ننهسی اوّل آپاریر بونو یوور، مطباغین چالاسرینده. قورولور، تمیز شالوار گئیدیریر. سونرا تشتی گتیریر قویور یورقانین ایسلاق یئرینین آلتینا. بونا دئییر، سو تؤکسون. آغیر میس آفتافانی ایکیاللی گؤتورور. بو زیققینا زیققینا تؤکور، ننهسی دئیینه دئیینه یووُر… کورسونون تووُندا گئنه یوخو آپاریر بیلهسین. یون ایی قاریشیر سودوک ایینه، دولور بورنونا. قویون ایشهییب سانکی. یوخونون شیرینلیگی زور گلیر او ایستیده. ایی اونودور. یاتیر.
سویوق، اوشوتمه گؤزون آچدیریر. همن اوشاقلیغیندان قالان ایی بورنوندا، بو سفر او بومـبوز اوتاقدا، سیمیت دووارلار آراسیندا. باش سوروجو ایشهمیشدی اوزونه، حالدان گئدنده. آییلمیشدی سودوک ایلیقلیغینا، ائله کی آییلمیشدی. اؤزون بلهمیشدی ده، گؤرهسن؟ ساققالیندان یون اییی گلیر. داها قاتی سادیر اییی. ایی بورنوندا یوخو توتور. اؤلولر قاریشیر دیریلره گئنه، دولوشورلار بونون او بیر دامچا سلّولونا. هره بیر یاندان دانلاشدیریر بیلهسین… “چیخارین یوخ ایدی …” “دؤزه بیلمهیهجاق ایدین…؟”
همن سس گلیر؛ همن تاققیلتی. داها یاخین دیر سس. سلولون دمیر قاپیسینین سورمهسی چکیلیر. قاپی جیییر آچیلیر. مئژمئیی سیمیت اوسته چکیلتی ایله ایتهنیر ایچری. آلتینداکی قوملارین جیغیلتیسی اورک جیزیر. سسلنمک ایستیر. جانآتیر سوروشسون گؤرسون اونلاری دا توتوبلار. اینیلتیه ده گوجو اولمور. قاپی تاققیلتی ایلا باغلاناندا دیکسینیر. قرار یادینا دوشور. هئچ یئری ترپنمیر، قالسین کی دیک دورا بیلسین. داشلانماق حیسّی، جانین لوت برق سیمی کیمی توتور. تکجه گؤزقاپاقلارین بیر آنلیق قالدیرا بیلیر، آنجاق کی. گؤرور سیمیت قازاماتیندا دیر. دووارلار اوستونه گلیر، بیر ده اورا دولوشانلار. قالیر دانلاق آلتیندا گئنه ده. “باریتین بیر آتیملیق ایمیش، بدبخت؟” بوینون ترپَدیر. “آی خلقی سعادته چاتدیراجاق ایمیش؟”
کیریییب قالیب دونندن یا ناواختدان. اوزو قویلو نئجه دوشوب، دوشوب. “آی قدرته مئیدان اوخوردون!” همن چیراغ یانیر باشی اوسته. چیراغ کی واختی گؤرستمز. “نه تئز تومانیوی باتیردین؟” قولو قالیب آلتیندا قورویوب. بیرقولای ترپَدیر الین، شالوارین اووجلور. یاش دئییل. بیلینه بیلینمهیه، نم دی. “نه تئز پوخ یئدیمه دوشدون؟”
“آچیلین اوستومدن، گلمهیین اوستومه ـ نه ایستیرسیز جانیمدان؟ گلمهیین اوستومه.” دئییر اورهگینده. “خفهلنین ـ”
“بلبل کیمی دانیشاندا خفهلنئیدین با.” “سعیدی قینادین تئز دیله گلدی؟” “ائشیکده نفس ایستی یئردن چیخار، ایستی ـ ! ” بیردن ایستی باسیر بیلهسین.
“قرارین واختین ترسه دئدیم.”
“یئرین کی دوز دئدین! ” “گونون کی دوز دئدین! دا نه قالدی؟”
“بیه گلمهدیلر بوگون” بَــ بیلدیلر توتول ـــ” “بیلللر، حتماً بیلللر… کاش بیلمیش ـــ”… عسگرین باغیرما سسی فیکرین کسیر. چتینلیکله دؤنه بیلیر آرخاسی اوسته. کورهگی گؤینور، زوو چکیر. جانی چیخیر…
منیژ باشینین اوستونده. الین آلنینا چکیر یا گؤزلرینه. ننهسی اؤزون دؤیور. منیژین گؤزو اونون قانچیل آیاقلارینا دوشنده، هوشدان گئدیر…
“جلسه بیزده. ائولی آداما شک ائلهمزلر،” سؤزون منیژـه دئمیر؛ اورگینده دئییر. بو سؤزو یولداشلار هامیسی دئیردی. اوغلونون ونقّه ونقی گلیر. منیژ اوشاغی ساکیتلدنمیر. جلسه اوتاغینا دا دولور سس. چیخیر، “آبیریم گئتدی، بیر ایش گؤر، منیژ” دئییر.
“گؤر کیم آبیریدان دانیشیر!”
“آبیری ساخلادین اؤزووه؟”
“هووَ به هووَ دیینده آبریوا فیکیرلشئیدین.”
“سانجیدی، نئینیم؟” دئییر منیژ. اوشاغین ونقّه ونقی قالیب قولاغیندا. او ونقیلتی اؤزوندن چیخیر بو یول. آیاقلارین باغلاییبلار تختین آشاغاسینا. کابلین ویژیلتیسی اوّل هاوانی یاریر، سونرا آیاقلارینین دریسین… ویـــــژّا ویژ…
ددهسی شوو الینده، حیطده دالیسیجا قاچیر. بو دا حووضون باشینا دولانیر. چلهسر اوستوندن آتیلیر. شووُ هردن هاوایا چالیر. کوشولتوسو قولاغین اسدیریر. “گئده، دئمهدیم آدام اول؟” بیری یانینا دَییر، بیری کورَگینه. آغریدان اورهگی کئچیر. ننهسی پیلّهلردن اؤزونون حیطه آتیر. “کیشی، دا بسدی! آدام اولار.”
“والّله آدام اوللام.” ددهسینه دئییر.
“بتر آدام اولدون.” “آدام لوُوا وئرن!”
ددهسی یورقانـدؤشکده خیریلتییا دوشوب. یوخودا خیریلدیر، آییقلیقدا دا. “اؤلمک راحات دئییل، هاااا، جانی چیخدی جان وئرینجه؛ جانی دوداغیندان چیخینجا.”
“اونون اؤز جانی دوداغیندان چیخ ـــ سنین دوداغیـــ اؤزگهلر جانی.” “تقی اوجا بوی ی ی. بیغلیــ؛ شهین چادیرالی ـــ قارا قاشگـ…؛ عسگر بیغلی، عینکلی ی ی ی” “دیلین آچیلدی؟”
“دیلیوی پیشیک یییب؟ بایاقدان ویر ویر سسین کسیلــمیردی، کلاسی گؤتورموشدون باشیوااااااـــ ایکی کلمــــ درسیوی ده دئـــ. گؤر نئچه یولدی، چاغیریرام، باشارمیــ …” خانیم اوزون چئویرنده، اونو یامسیلیر. شاییردلار گولور. خانیم معلیم ده بخارینین آیاغین اوجالدیر، بونو چؤنمبتمه اوتورتدورور بخارینین دیبینده. دئییر، “ایندی آدام اولاسان!” پؤرتوب، قیزیشیردی. جانینا اود دوشوردو…
برقی اوجاق سربازی تختین سیملرین قیزدیریب… ویرنیخیر. ترپنمک اولمور. قوللاری دا تختین اوستونه کیرکیپ باغلی. چیغیریر، “یاندیم، یانــــ ”
“هــن؟ ایستی کئچیر کورَییوه؟” باش سوروجونون سسی گلیر. “دئدیم داااا، بولار دیل آدامی دئییللر… بیز بولاری آدام ائلهریق.”
یانیب تؤکولور. کورَگیندن قالخان اود، سوموکلرینه کیمی گؤینهدیر؛ ایلیکلرین قاینادیر.
“قرار یئری…” قرار یئری، قاینار سو تؤکور باشینا. “گلمییئیدیلر، آماندی. گلمییـــ” عسگرین باغیرتیسی قولاغیندا اوولدور. شهینین چیغیرتیسی دا. “میه خانیملاری دا بورا گتیررلر؟” یوخ اولا بیلمز. قولاقلاری دا خولیالانیر…
الی اختیارسیزجاسینا گئدیر آلتپالتارینین کئش یئرینه. “اوّل گون اونو چیخارتدون دا،” اؤز اؤزونه دئییر. “دووارین هانسی چاتداغینا قویدون؟ یاخجی کی تاپمادیلار باشدان آیاغامی آختاراندا.” اونون کاغاذین سویمادان، یاری بؤلوب، قویموشدو آلتپالتارینین کئش یئرینه، تیکمیشدی. سونرا دا چیخاردیب، کاغاذین چئینهییب اوتموشدو، اؤزون ده قویموشدو دووار چاتداغینا. “آمما هایانا؟” اؤزون سورویوب چکیر تخته ساری. بیر آددیم یول، بیر عالمه دؤنور. “سوروننده نئجه آغیرلاشیر آدام.” تختدن یاپیشیر اؤزونون آغیر لئشین قالخیزیر سالیر تخت اوسته. آیاغینین تولوغو پارتلاییر یئره سورتولدوکده. سویو، قانی تؤکولور اوتاغین تکینه. کورَگینین ده دریسی سویولوب بلکه، زوققلتوسو بئله کئچیر جانینین ایچینه.
” نئجه ازبر اولموشدو دیلینده نسیمی؟” “دریسین سویدولار هااااا!”
“زولفون گؤرهلی، گؤزون نیگاراااااااا، منصور اولارام کی داااااار ائدرسن.”
“سنین نوبهندی! گولـّه یا دار؟”
“دار دار ائلهدین کی ایندی یئرین بوجور دار اولدو!”…
منیژ آوازامیش باخیر بونا. ننهسی پؤرتوب. ددهسینین اؤلوسو باخیر اوزونه -بونو گؤزلهیرک. اوغلون گؤرمور. “یازیق اوشاق! آخی نییه ائولندین گئده؟” او دا او آواراگورلوقدا بیر آروادلا؟ ننهسی دئییردی او سفر توتولاندا نئجه ماتیکلنیب چیخاردی. ائوده تاپیلمازدی. “سیلّه ایله اوز قیزاردیر.” دئمیشدی بو دا، جاوابیندا.
قیرخیق اوزونده سیلّه نئجه یئر سالمیشدی، سالمیشدی. آینا یوخ ایدی گؤرسون. شاراخ سسی اوزونده ایدی، او گوندن بری. ایلک دانیشدیران وورموشدو، ایلک دانیشمادیغیندا. بارماق یئرلری هله ده گؤینور. الین وورور. قوزا قوزا ساققالی ائله بیل پامبیق دیر یاپیشیب یارا اوستونه.
“کاش اونو گؤرستمهسینلر ننهسینه، منیژـه، قوهوم قارداشینا.” قاروولچونون آیاق سسلری اوزاقدان دؤیور باشینا، گوپون کیمی. “گلیب آپاراجاقلار اظهارنامهوی امضالایاسان.” دونن هوشدان گئتدی قالدی بوگونه. ایکی کیشی کئچدی قوللارینین آلتینا، سورویه سورویه گتیریب آتدیلار بو قازاماتا بیلهسین. “قوی باری امضان اولماسین، یازیوین آیاغیندا.”
ساققالین بوراخیر، الین چکیر دووار چاتداقلارینا. عینگین ایلک گون آلمیشدیلار. چوخ ایستردی دووارین یازیلارین اوخوسون. بارماقلارین سورتردی قازیلارا، کورلار یازیلاری سورتن کیمی. “بوراخ بونلاری، هارا قویدون اونو؟” “تئز اول!”
“تئز اول، تاپ!”
بارماغین چکیر دووارین چاتداق یئرلرینه. قاتی دیر دووار. ایکی الین ده دولاندیریر دوواردا. تلسمک، خورا کیمی دوشوب جانینا، فیکرین جایدیریر.
“تئز اول، ایندی گلللر.”
بیردن تیغهنین دندن اوزو دَیـیر بارماقلارینا. بارماغین بیر ده چکیر. “هن، اؤزو دی! ”
سئوینیر. دیرناغی لا چکیر چیخاردیر.
سیمیت کیمی سویوق دیر، تیغه. “ایندی قیزیشار.” دئییر. بونو اوجادان دئییر. تیغهنی دوداغینا یاخینلادیب، “ایندی جانین قیزیشار.” دئییر. دندن الینه باشبارماغین چکیر. او الی ایتی دیر آنجاق؛ دونیانین هر کسَـریندن داها ایتی…


text:
ایش یییهسی آیلیغیمی ماسانین اوستونه آتیب بیر دنه ده حئسابی چوروتمه بلگهسی پولون یانینا توللاییب سیقارئتینی آغ بورما بیغنین آلتیندا ایتمیش دوداقلاریندان گؤتوروب بلگهنی گؤستهرهرَک:
ـ اوغول بالا من سنین سهولرین اوچون سرمایهمی الدن وئره بیلمهرم. بورا بیر قول آت خوش گلدون.
اوولجه نه باش وئردیگینی بیلمهدیم، «خوش گلدون» سؤزونو ائشیدرکن اؤزومه گلیب دیل_آغیز ائتمک اوچون یالواریشلی باخیشلا اونو سوزدوم. ساچسیز باشی قهوه رنگلی آجیقلی گؤزلرینی داها جیددی گؤستهریردی. اوزونون ایکی طرفینده دوز بیغینین قورتاردیغی یئرده قیرمیزی یاناقلارینین اَتی ساللانیردی. آغ کؤینهگینین یوخاریدان ایکی دویمهسی آچیق قالدیغی اوچون سینهسینین اورهگی بولاندیران قیوریم تَرلی توکلری گؤرونوردو. بئلینی قولتوقلو ایستولونا سؤیکهییب شیشمان قارنینی قاباغا وئریب سرت باخیشینی اوستومه سالمیشدی. بیردن من آغزیمی آچمامیشدان اؤنجه دینامیت کیمی آچیلیب الینی ماسانین اوستونه چیرپیب باغیردی:
ـ نهیه باخیرسان اده، قول چک خوش گلدون.
دیل-آغیز ائتمک ایستهسهیدیم ده بو سون باغیرتیسینیا دؤزمهییب تئز کاغیذا قول آتیب پوللاری جیبیمه باسیب شرفسیز دئیهرَک اوتاغی ترک ائدیب بیر باشا بینادان ائشیگه چیخدیم. نه ائدیب هارا گئدهجهگیمی بیلمیردیم. او شیشمان کیشییه شرفسیز دئدیگیم اوچون اؤزومدن آجیقلی’ایدیم، بیر یاندان دا اؤزومه حاق وئریردیم اوچ ایل او شیرکتده زحمت چکمیشدیم آنجاق آتام حیاتینی دگیشندن سونرا دونیادا هئچ بیر کیمسهم اولمادیغی اوچون اؤزومو الده ائده بیلمیردیم. توپارلانماق اوچون منه داها آرتیق زامان وئرمهلی’ایدی. آددیملایاراق قارماقاریشیق فیکیرلریمی دوزَنلهمک ایستهدیگیم ده بیردن اؤزومو آتامدان میراث قالان ائوین قاباغیندا گؤردوم. جیبلریمی آختاریب آچاریمی تاپیب قاپییا سالدیم، توتاجاقدان یاپیشیب آزجا اؤزومه ساری چکیب آچاری فیرلاتدیم ‘تق’ سسی’ایله قاپی آچیلدی. حیطیمیمیز کوچهدن آلچاقدا اولدوغو اوچون ایکی پیلله آشاغی ائنیب ایکی طرفینده بالاجا باخچاسی اولان گئنیش حیطی گؤزدن کئچیریب اسکی معمارلیغینی قوروموش ائوه دوغرو آددیملادیم. بیر زامانلار های_کویله دولو اولان ائو نئجه ده سسسیز و داریخدیرجی گلیردی. ائوین تاختا قاپیسینی آچیب ایچهری کئچدیم. قوناق سالونوندا مئبئللرین دوزومو، دیوارلاردا آتامین چکدیگی منظره شکیللری و آنامین توخودوغو خالچا هر شئیی عادی گؤستهریردی، عادی اولمایان تک شئی اونلارین اولماماسیایدی. آلاقارانلیق، نَم قوخولو ائو اورهگیمی ائله سیخدی دئدیم بلکه ایندی خاطیرهلرین سالدیریسیندان هلاک اولوب آتا_آنام حیاتاینی دگیشدیگی بو سالوندا ییخلیب اؤلهجهیم. ایختیارسیز آتامین پنجرهنین قیراغیندا اولان قولتوقلو ایستولونا یاخینلاشیب اوندا اوتورماق ایستهدیم آنجاق موبایلیمین سسی مانع اولدو. جیبیمدن چیخاریب تانیش اولمایان بیر نومرهنی تئلفونومون صفحهسینده گؤردوم. دورمادان علاقه توشونو چکیب ائشدیرم دئدیم.
ـ آراز بی؟
ـ بلی اؤزومم. سیز ؟
ـ من رحمتلیک آتانیزین مصلحتچی وکیلی آقازاده’یم. زحمت اولماسا ساعات ۱۷:۰۰ ده منیم دفتریمده اولون. اؤنملی بیر مسئلهنی سیزله آرادا قویمالییام. ایزلهمی ساوجیقلا سیزه گؤندرهجهیم. حلهلیک.
ـ باش اوستونه. حلهلیک.
خوش گونلریمین خاطیرهلرینی اؤزونده ساخلایان ائوین اورا_بوراسینی دولاندیغیمدا ساوجیق سسی یئنه سوکوتو پوزدو، وکیل ایزلهمی منه گؤندرمیشدی. قول ساعاتیم ۱۶:۰۰نی گؤستهریردی کسینلیکله من ائودن چیخیب اورایا گئدنهدک او دئدیگی زامان اولاجاقدی. تئز ائودن چیخیب قاپینی کیلیدلهییب خیاباندان بیر تاکسی توتوب وکیلین دفترینه یوللاندیم. زامانا اؤنم وئردیگیمه گؤره دوز دئدیگی واختدا اورادایدیم. کاتیبهیه اؤزومو تانیتدیردیغیمدا اوتاغی منه گؤستهردی. قاپینی دؤیوب ایچهری گیردیم.
ـ سلام
ـ سلام آراز بی بویرون ایلهشین.
وکیلین یانیندا قیوریم ساچلی، ماوی گؤزلو بیر اوجا بوی آریق کیشی اوتورموشدو کئچیب هر ایکیسی’ایله گؤروشوب وکیلین قارشیسیندا اوتوروب بویورون دئیهرَک سؤزلرینی گؤزلهدیم.
ـ اؤنجه سیزی بورایا چکدیگیم اوچون عذر ایستهییرم آما بو اؤنملی مسئلهنی سیزله آرادا قویمالییام. رحمتلیک آتانیز حیاتینی دگیشمهمیشدن اؤنجه ائوینی ساتمیشدی بو آیین باشیندا ائوی تحویل وئرهجکدی…
ـ (سینیرلاناراق)نئجه یعنی؟
ـ حقیقت بودور کی سون زامانلار آتانیزین پولو اولمادیغی اوچون ائوینی ساتماق قرارینا گلیب اونو ساتدی. بو آیین باشیندا ائوی تحویل وئرمک لازیمدیر.
ـ آما…، آما منیم اورادان باشقا هئچ یئریم یوخدور. بو گون ایش یئریمدن دن قوولموشام. بس من…، من هارادا یاشایاجاغام. اؤزونوز بیلیرسینیز آرتیق حیاتدا هئچ کیمسهم یوخدور.
اؤزومو ساخلایا بیلمهییب گؤزلریمین یاشینی آخیتدیم آنجاق بیلمهدیم بو یاش سینیرلاندیغیم اوچون’ایدی یوخسا چارهسیز اولدوغوم اوچون.
آدینی بیلمهدیگیم اوچونجو آدام:
ـ آراز منیم بیر ائویم وار، اوردا هئچ کیمسه قالمیر. ایستهسن اوردا یاشایا بیلرسن.
همیشه بیرینین منه یازیغی گلمهسیندن نیفرت ائدیردیم. آشاغیدان یوخاری گؤلمهجهیه بنزر گؤزلرینه باخیب لازیم دئییل دئدیم.(منیم آدیمی هاردان بیلیردی!)
ـ من آقازادهنین قدیم دوستویام. ایندی ده اونا باش چکمک اوچون تورکیهدن بورا گلمیشم. هر حالدا من او ائوین آدرسینی سنه وئریرم. بیر زامان گئتمهگین اولسا آچاری آقازاده’دن آلا بیلرسن.
بونو دئییب کؤینهگینین جیبیندن قلم کاغیذ چیخاریب نهسه یازیب منیم قارشیما قویوب آیاغا قالخیب وکیل’له ساغاوللاشیب منه ده حلهلیک دئییب قاپییا ساری یئریدی. وکیل منه باخیب کاغیذی گؤستهرهرَک دئدی اونو گؤتور لازیمین اولار. باشیمی دؤندردیم تانیمادیغیم کیشیه باخام آما او گئتمیشدی.( بس نییه قاپینین سسینی ائشیتمهدیم او گئدنده!)
وکیل ـ دوستوموزا باخ ایگیرمی بئش ایلدن سونرا بیزی گؤرمهگه گلیب، بئش دیقه اوتوروب ائله گئتدی کی هئچ بیلمهدیک.
آقازاده’ایله ساغ اوللاشیب دفتردن چیخدیم. هر شئی آیدین’ایدی من ایکی گوندن سونرا آتامین میراثینی تزه صاحیبینه تحویل وئرمهلی’ایدیم. ایش یئریمدن قوولماسایدیم شیرکت وئرَن اوتاقدا یاشایاردیم آما ایندی گئجهلری یاتماغا دا یئریم یوخدور. بیردن او تانیمادیغیم کیشی یادیما دوشدو، باشقا یول یوخایدی من حلهلیک او دئین ائوه کؤچمهلی’ایدیم. یولومو بیر کؤهنهچی دوکانینا سالیب ائوین گرکسیز اشیاءلارینی ساتماق اوچون اونو ائوه گؤتوردوم. بیر ساعاتدان سونرا حیط قاپیسینی آچیب اونونلا بیرگه حیطدن ائوه ساری آددیملادیق. بویو آلچاق دولو بیر کیشی’ایدی سئوینجدن هئچ بیلمیردی نه ائتسین. ایبلیس واری گولهرَک: ـ دئدین هر نه وار ساتیرسان هه؟
ـ هه ساتیرام آز دانیش ایشینی گؤر.
باشقا بیر ائوه داشیناجاغیم اوچون بیر نئچه گرکلی اشیاءلاری او جوملهدن آتام چکن شکیللرله آنام توخویان خالچانی گؤتوروب باشقا اشیاءلاری دگر_دگمهزینه ساتیب یوک داشیما آگئنتینه(آژانس) زنگ ائدیب صاباح او کیشی دئین ائوه کؤچمک قرارینا گلدیم. دئمک اولار گئجه یاری اولموشدو کؤهنهچی بوتون اشیاءلاری سیلیب سوپوروب پوللارینی وئریب گئتدی. سون گئجه اؤز ائویمیزده قوناق’ایدیم، یورقونلوقدان آز قالیردیم آیاق اوسته یاتام. اؤزومو حیطده تاختا دیوانا چاتدیریب اوستونده اوزاندیم. آغیر بیر سوکوت ائوه چؤکموشدو سانکی او دا منیم کیمی یارالی’ایدی. گؤزلریمی باغلاییب قارا چگیرتکهلرین جیریلتیسینا قولاق آساراق خیالا دالدیم.
اوشاق اینیلتیسینین سسینه دیواندان ائنمک ایستهدیگیمده درین بیر قویویا دوشدوم. بالاجا بیر داش کیمی قویونون ظولوماتلیغیندا مایاللاقلایاراق آشاغی گئدیردیم آما قویونون دیبینه چاتمیردیم. بیردن قویو اودلا دولدو بوتون گوجومله باغیریب یاردیم ایستهدیم آنجاق کار وئرمهدی. آلوولار منی بورودوگونده دیک آتیلیب اؤزومو دیوانین اوستونده گؤردوم. یومروقلاریمی ائله سیخمیشدیم دیرناقلاریم آز قالیردی اتیمه کئچیب الیمی یارالاسین. قارا باسمیشدی اؤزومو آما بو یوخونو نئجه یوزماق اولاردی؟ نه اوچون من اوشاق اینیلتیسینین سسینه گئتدیکده او آلوولو قویویا دوشدوم ؟ سورغولاریما هئچ بیر جاواب تاپا بیلمهییب یئنیدن اوزاندیم.
آخشام اوستو بوتون ایشلریمی بیتیریب آقازادهنین دفترینه گئتدیم. کاتیبه اونون اولمادیغینی بیلدیریب آرخاسیندا اوتوردوغو ماسانین چکمهجهسیندن آچارلاری چیخاریب منه وئردی.
ـ دئمیشدیلر بو آچارلاری سیزه وئرَم.
ـ چوخ ساغ اولون خانیم.
آچارلاری آلیب یولا دوشدوم. آقازاده هاردان بیلرمیش من او ائوه گئدهجهیم، آخی من دونن اؤزومو او قدر ده ماراقلی گؤستهرمهدیم !
اؤزومو ائوه چاتدیردیم. یوک داشیما آگئنتینین طرفیندن ماشین گلینجه هاوا یاواش_یاواش قارانلیقلادی. اشیاءلاری ماشینا یوکلهییب یولا دوشدوک. یول بویونجا سوروجو’ایله بیر کلمه بئله کسمهدن حیاتیمی اوشاقلیقدان دوز بو ماشیندا اوتوردوغوما قدر گؤزدن کئچیردیم. اوولدن ائله بئلهایدیم داشدان سس چیخاردی مندن یوخ،بعضن ساعاتلارجا بیر یئرده اتوروب بئینیمده اؤزومله دانیشاردیم یادا نه ائدهجکلریمی پیلانلایاردیم. نه یازیق کی من آتا_آنامی تئز الدن وئریب اونلاردان قالان تک وارلیغی دا ایتیریب، ایندی’ایسه تانیمادیغیم کیمسهنین ائوینه کؤچمک مجبورییتندهایدیم. ساعات تخمینن ۰۱:۲۰’ایدی ماشینین دایانماسی’ایلا اؤزومه گلدیم. آدینی بیلمهدیگیم هانسیسا کندین لاپ یوخاری باشیندا (دئمک اولار تپهده) بؤیوک بیر عیمارتین قاباغیندا دایانمیشدیق.
سوروجو ـ اده رحمتدیگین اوغلو ۵ ساعاتدی یاتیبسان دو ده.
ـ یاتمامیشدیم.
سوروجو ـ هه سن دییندی، یاتان منیم خالام’ایدی. بابام بورا هارادی بیزی گتیریب چیخاردیبسان.
ماشیندان ائنیب عیمارتین گیریشینه طرف یئرییب کنددن تکه توک ساییریشان ایشیقلارا باخیب الیمین ایچیله آنلیما ووردوم.
ـ لعنت منه، نهدن او ایزلهمی اوخومادان بورایا گلمهگه قرار وئردیم ؟
سوروجو ـ اؤز _ اؤزووا نه دئییرسن گلیم ایچهری؟
ـ گل
ایکی طرفی بارماقلیق(نرده) اولان قاپیسیز گیریشدن ایچهری کئچدیم. یاشیل چمنلری آز قالا آدامین دیزینه’دک اوزانمیش گئنیش حیط ایللر بویو کیمسهنین بورادا یاشامادیغینی سؤیلهییردی و حیطین اورتاسیندا ایکی قاتلی بؤیوک ائو (بارماقلیقلارین دوزولوشوندن بللی’ایدی ائوین دالیندا دا حیط وار ) گؤرکمی’ایله آدامی قورخودوردو. ائوین قاباغیندا کی ائیوانا ساری یئریدیگیمده ائله بیلدیم کیمسه ایکینجی قاتین پنجرهلرینین بیریندن منی گؤز آلتینا آلیب، باشیمی قالدیریب باخدیغیمدا پردهنین ترپندیگینی گؤردوم آما یقین مئه پردهلری ترپهدیر دئیه باش قولاق آلمادیم. سوروجونون یاردیمی ایله اشیاءلاری ائیوانا داشیدیق.
گونشین ایلک شوعاسیایله یوخودان آییلدیم. نه زامان ائیواندا یاتدیغیم یادیما گلمیردی. هر یئر یام یاشیل اوتلار و آغاجلارلا دولموشدو، چیچکلرین قوخوسو آدامین عاغلینی باشیندان آلیردی. ائیوانا باخدیغیمدا اشیاءلاری یئرینده گؤرمهدیم ! یانی نئجه اولموشدولار ؟ اولمویا آخشام منی یوخو توتدوغوندان سونرا اوغورلاییبلار؟ بلکه سوروجو داشییب ییغیب ائوین ایچینه ؟ بو سورغولارلا پیللهکندن ائنیب ماشینا ساری یئریدیم سوروجو رولون آرخاسیندا باشینی دیزلرینین آراسینا سوخوب دیزلرینی ده قوجاقلامیشدی. بارماغیملا شوشهنی دؤیدوگومده ائله آتیلدی آز قالمیشدی باغری یاریلسین. منی گؤردوکده تئز ماشیندان ائنیب آغزی سؤز توتار_توتماز:
ـ عمی اوغلو منیم پولوم وئریسن گئدهم؟
ـ اشیاءلاری سن ایچهری داشیدین ؟
ـ قارداش من پول زاد دا ایستهمیرم قوی من گئدیم.
ـ سن نییه بئله چاشقینسان ؟ نه اولوب سنه؟
ـ آخشام اشیاءلارون اؤز _ اؤزونه گئدیردی ائوه. سن الله قوی من گئدیم.
اشی نییه چاش_باش دانیشیرسان گه پولون خوش گلدین.
سوروجونون پولونو وئریب یولا سالدیم عیمارتین گیریشیندن چیخیب کنده ساری یولا دوشدو. ائوه ساری قاییداندا آغاجلاردا هئچ بیر قوشون اولمادیغینی گؤردوم. نه پیس یانی بو قدر آغاجدا بیر دنه ده قوش یووا سالماییب ؟ او سوروجو اؤز_اؤزونه نه دئییردی، ائله بیل قورخموشدو !
ائوین ایکی طرفه آچیلان بؤیوک تاختا قاپیسینی آچیب بؤیوک بیر سالونا آددیم آتدیم. آووو… بورا هارادی ؟ لاپ بئله سلطنتی ائودی. یادیما گلن بورانین بنزرینی تئلویزیادا بیر ده تهراندا اولدوغوم زامان قاجار ساراییندان گؤروش ائدرکن گؤرموشدوم. نم نئچه مئتیرلیک بیر فرش سالونون اورتاسیندا و ایکی طرفینده دوزولموش شاهانه ایستوللار بیر ده تاواندان ساللانمیش اوچ بؤیوک آنتیک چیلچیراق آغزیمی آچیق قویموشدو. ائوین رطوبت قوخوسونا باخمایاراق هر شئی پار…پار پاریلداییردی. دیوارین بیر طرفی دؤرد بؤیوک پنجرهدن و بیر طرفی ده سیرالی اولاراق آسیلمیش تابلولارلا آییلهوی شکیللردن عییبارت’ایدی. شکیللره یاخینلاشیب بیر نئچهسینی گؤزدن کئچیردیم ایلک نئچه شکیلده دؤرد نفرلیک بیر آییله چئشیدلی فیقورالارلا رسم اولونموشدو آما گئتدیکجه آییلهنین ساییندان اکسیلیردی.
اؤنجه خورما ساچلی تخمینن بئش یاشلی اوغلان اوشاغی شکیلدن یوخ اولدو، سونرا اونایکی یاخود اوناوچ یاشلی قیز سونرا آییلهنین آناسی و سونوندا آتاسی.
سون شکیلده تکجه آتانین رسمی وار’ایدی منه ائله گلیردی بونو هارداسا گؤرموشم آما قارنیمین قورولتوسو دوشونمهگه ایمکان وئرمهدی.
دونندن هئچ نه یئمهمیشدیم گرک بیر شئی تاپیب قارنیمی دولدورام آما بو کؤهنه ائوده کی معلوم دئییل نئچه ایلدیر بوشدو یئمک اوچون نه اولاجاق ! یادیما گلدی سالونا گیرَرکن ساغ طرفیمده مطبخه اوخشار بیر یئر گؤردوم تئز اورایا قاییدیب بؤیوک بیر مطبخه گیردیم. بورادا دا هر شئی دوزَنلی و قایداسیندا’ایدی. سویودوجویا یاخینلاشیب مین بیر نذیر_نیازلا قاپیسینی آچدیم بیر آن سانکی آیاقلاریم یئره میخلاندی گؤزلریمله گؤردوگومه اینانا بیلمیردیم سویودوجودا چوخ سئودیگیم سوسیکا، کولباسا، اَت و یئمک اوچون لازیم اولان هر شئیدن اؤزو ده تپ_تزهسی وار’ایدی. بونلاری بورایا کیم آلیب ییغیب ؟ اولمایا آقازاده؟ یوخ اونون ایشی اولا بیلمز بلکه ده ائله او تانیمادیغیم کیشی بیلیب من بورایا گلهجهیم اونون اوچون بونلاری حاضیرلاییب ! نهسه بوش وئر ایندی بونلاری دوشونمک زامانی دئییل آجیمدان اورهگیم کئچیر. سئودیگیم سوسیسکالار و کولباسالاردان بیر آز بیر قابا ییغیب بیر نئچه دنه ده آلما گؤتوروب ماسانین اوستونه قویوب، ایستوللارین بیرینی چکیب حیطه باخان پنجرهیه طرف ایلهشیب یئمهگه باشلادیم. هوسله یئدیگیمده بیر آن ائله حیس ائلهدیم کیمسه قارشیمدا اوتوروب منی سوزور آما مندن باشقا بو عیمارتده هئچ بیر جانلی یوخ ایدی یاواش _ یاواش شوبههلَنسم ده خیال اولدوغونو ساندیم. قارنیمی دویوراندان سونرا کندی تانیماق هم ده کندلیلرله تانیش اولماق اوچون عیمارتدن چیخیب کنده ائنمک قرارینا گلدیم. بیر آزدان سونرا الیمه بیر دگنک آلیب عیمارتین اؤنونده کی دؤنگهدن کنده ائندیم جماعات اللری’ایله منی گؤستهریب بیر _ بیرینین قولاقلارینا نهسه پیچیلداییردیلار. یولدا منله اوز_اوزه گلن هر کیمسه یولونو اگیب اگری _اگری باخیب یانیمدان میزیلدایاراق کئچیردی. کندلیلرین داورانیشیندان اؤزومده چاتیشمازلیق اولدوغونو حیس ائدیب پال_پالتاریمی یوخلادیم، تیشرتیم تمیزدیر، شالواریمین دا زیپی آچیق دئییل. بئلهلیکله باشا دوشدوم من اونلارا یاخینلاشیب نهسه سورسام دا اونلار منله دانیشمایاجاق یاخشیسی بودور دؤولته عایید اولان بیر یئر تاپیب بورانین هارا اولدوغونو اؤیرهنیم. بیر آز کندده فیرلاندیقدان سونرا کیلینیکایا بنزر بیر یئر گؤروب یاخینلاشدیم ساری بیر لووحهده کندین قاراداغ کندلریندن اولدوغونو اؤیرهنیب ایچهری گیردیم بالاجا بیر سالون او طرف _ بو طرفینده ایکی قاپیسیز بالاجا اوتاق ، اوتاقلارین هر بیرینده بیر یاتاق و سالونون دیبینده بالاجا بیر ماسانین آزخاسیندا آشاغی _ یوخاری اللی یاشلی بیر کیشی وار. یاخینلاشیب سلام وئردیم.
اوزومه باخمادان: ـ علئیکیم، بویورون.
ـ من بو کنده…
سؤزومون آراسینا گیریب دئمهگینه کؤنولسوز اولاراق: ـ هه بیلیرم دونن گئجه خانین ائوینه گلیبسن.
خان ! بس بونا گؤره هامی مندن چکینیر. ائله اونون اوچون ده منیم بورایا گلمهگیمین خبری بو قدر تئز هر یئره یاییلیب !
ـ منیم بورادا کیمسهم یوخدور علاجسیزلیقدان او ائوه داشینمیشام. من بورادا بیر ایش تاپیب بیر آز پول ییغیب شهره قاییتمالییام. اکینچیلیک زاد الیمدن گلمیر آما ایگنه وورماق، یارا باغلاماق زاد الیمدن گلیر لاپ بئله مال حکیملیگیندن ده بیر شئیلر بیلیرم اولورسا من بورا دا سیزه یاردیمجی کیمی ایشلهییم.
جیب تئلفونونو ماسانین اوستونه قویوب قاشلارینین دوگونونو آچدی آما آنلیندا کی قیریشلار ایتمهدی. قارا شَوه مونجوغا بنزر گؤزلرینی منه تیکیب یاریمچیق بیر گولوش دوداغینا قاچیراراق:
ـ سن دئییرسن بلکه بورا هارادی ؟ بورانین او قدر گلیری یوخدو کی پول ییغاسان، هئچ منیم خرجیم چیخیر کی. من ده مجبورییت اوزوندن بوردایام آلتی آیدان سونرا پئنسیاچی(بازنشسته) اولاجاغام.
بورا هئچ آیدا دا بیر خسته گلمیر بو کندلیلر اولماسا من آجیمدان اؤلهرم.
ـ سیز ایذین وئرین من بورادا اوغراشیم گؤرک نه اولور بلکه باشقا بیر ایش تاپدیم.
ـ منیم سؤزوم یوخدور نه واخت بورا گلیرسن گل من ده تکلیکدن چیخارام، آما بوردان سنه پول چیخماز باشقا ایش آختار.
ـ چوخ ساغ اول، چوخ ساغ اول. بس من صاباح ساعات نئچه ده بورادا اولوم؟
ماسانین آرخاسیندان آیاغا قالخیب منله گؤروشدو اللرینین هر بیری منیم ایکی الیم بویدا اولاردی اؤزو ده گؤودهلی اوجا بوی بیر آدام’ایدی.
ـ هاچان گلسن گه او قدر ده اؤنملی دئییل(گولهرک) چونکو بوردا خسته یوخدو.
ـ دئدین آدین نه دی؟
ـ آرازام. بس سیز ؟
ـ صمد. کندلیلر صمد عمی دئییر.
صمد جیددی گؤرونسه ده دانیشیغیندان بیر ده گؤزلریندن بللی اولوردو اورهگی یوموشاق آدامدیر. اونو او قدر کاریزمالی حیس ائتدیم کی من ده ایستهییردیم اونو صمد عمی چاغیریم آما اوتاندیم.
ـ صاباحا قدر حلهلیک صمد بی.
ـ حله لیک.
صمد عمی’دن آیریلیب کیلینیکادان ائشیگه چیخدیم یاواش _ یاواش هاوا قارالیردی گلدیگیم یولو قاییدارکن کند’ده کی ائولره فیکیر وئردیم هامیسینین بؤیوک حیطی، هامیسیندا دا یاشلی _ یاشلی آغاجلار، چیچکلر، یام_یاشیل چمنلر هم ده آغاجلارین هر بیریسینده ان آزی ایکی _ اوچ دنه قوش یوواسی وار ؛ بس او بویدا عیمارتین آغاجلاریندا نهدن هئچ بیر قوش یووا سالماییب! بو فیکیرلرله باشیمی قاتمیشدیم بیردن بیر اوشاغین سسی’ایله اؤزومه گلدیم. اوشاق عیمارتین دؤنگهسینی اوزو یوخاری قاچاراق آغلاییب یاردیم ایستهییردی. هردن ییخیلیردی آرخاسینا باخیب دوروب یئنیدن قاچیردی. بللی’ایدی اورهگی آز قالیر آغزینا گلسین آما دورمادان قاچماغا جان آتیر. دؤنوب آرخاما باخدیم قورخونج نهسه یوخ’ایدی، اولمایا مندن قورخوب قاچیر ! آرخادان سسلهیهرَک اونا ساری قاچدیم آنجاق منیم سسیمه هئچ تپکی گؤستهرمهدن قاچیب عیمارتین حیطینه گیردی من ده اونون آرخاسینجا حیطه گیردیم. اوشاغین عیمارتین دال طرفینه گئتدیگینی گؤروب قاچاراق اؤزومو اورایا یئتیردیم. تخمینیم دوز چیخمیشدی عیمارتین آرخاسیندا دا بؤیوک بیر حیط وار’ایدی عینی کنده طرفده کی کیمی چئورهسی بارماقلیق’لی و بیر قاپی کی اورادان چیخان اؤزونو مئشهنین اورتاسیندا تاپاردی. اوشاق قاچیب مئشهنین ایچینده گؤزدن ایتدی. هاوا آرتیق قارالمیشدی مئشه’ده کی آغاجلار آداما قورخونج گلیردی اونون اوچون ده اوشاغین آرخاسینجا گئتمهییب ائوه قاییتدیم. هئچ اشیاءلاریم یادیما دوشموردو بس اونلار نئجه اولموشدو. ایکی تاغلی بؤیوک قاپینی آچیب ایچهری گیردیم جیب تئلفونومون فنرینی یاندیریب سالونون ائلئکتریک کلیدینی تاپیب چیراغی یاندیرماق ایستهدیم آما ائله بیل ائلئکتریک کسیلمیشدی مطبخین قاباغیندان کئچیردیم سانکی آرخادان بیری منه گولوب دیواردا کی شکیللره ساری یئریدی. ایشیغی یئریمک سسی گلن یئره توتدوم، کیمسه یوخ’ایدی آنجاق آددیملارین سسی حله ده گلیردی قورخومدان ال _آیاغیم تیترهمهگه باشلادی. توپورجهگیمی زورلا ایچهری اؤتوروب کنده گئدرکن جیبیمه قویدوغوم پیچاغی الیمه آلیب سسین آردینجا گئتدیم سون شکیلدن سونرا آنام توخویان خالچا، آتامین چکدیگی رسیملردن بیری و سوندا منیم شکلیم دیواردا’ایدی. اورهگیم ائله چیرپینیردی آز قالیردی دؤشومو یاریب ائشیگه آتیلسین. یئنه ده آددیم سسی باشلاندی آددیملار بیر آز مندن اوزاقلاشیب داریسقال پیللهکنلرله ایکینجی قاتا قالخدی. بوغازیم قوروموشدو ائله بیلدیم یوخو گؤرورم قولومون توکونون بیرینی چکدیم کی یوخدا اولسام آییلام آما یوخ، یوخو دئییلدی. ایستهمهدن سسین آردینجا ایکینجی قاتا قالخدیم. دونندن بو عیمارتده اولدوغوما باخمایاراق بیرینجی دفعه اولاراق بورایا گلمیشدیم. پیللهکنلرین آغزیندان باشلاییب قارانلیقدا دیبی گؤرونمهین اوزون بیر سالونا آیاق قویدوم. هر ایکی طرفیمده اوز به اوز اولان باغلی قهوه رنگلی قاپیلار وار. غریبه’دیر بورانین هاواسی آشاغی قاتدان چوخ سویوق’دور توکلریم بیز_بیز اولدو. آددیم سسی هله داوام ائدیر من ده اونون آردینجا چوخ احتیاط’لا یئریییرم. سالونون سونو گؤرونن زامان سس کسیلدی اورادا دا اوز به اوز اولان ایکی اوتاق وار آنجاق ساغ طرفده کی قاپینین رنگی چهرایی، سول طرفده کی’ایسه قیرمیزی دیر! آددیملارین سسی منی بورایا نهدن گتیردی؟ یوخسا بو عیمارتین غریبهلیگی’ایله علاقهلی نهسه وار ! من بو اتاقلارا گیرمهلی’یم آما هانسینا؟ بونلاری دوشوندوگومده بیردن چهرایی قاپی یاواش_یاواش آچیلماغا باشلادی. روحوم بدنیمدن چیخاجاق کیمی یئنه ده اورهگیم آز قالیردی دؤشومو یارسین. قورخومدان باشیم دؤنوردو، گوجله اؤزومو ایاق اوسته ساخلاییب پیچاغین ساپینی الیمده سیخیب تئلفونومون ایشیغینی اؤنومه سالیب اوتاغا ساری یئریدیم بیر آددیم ایچهری گیرمیشدیم تئلفونومون ایشیغی سؤندو. آرتیق هئچه زادی گؤرمهدیم. ایستهدیم قاییدام سالونا قاپی ائله برک اؤرتولدو دئدیم ایندی چرچیوهسیندن چیخیب باشیما دوشهجک. موبایلیم’لا پیچاغیم الیمدن چیخیب نم هارا توللاندی. اولدوغوم یئرده دیزلریمین اوستونده اگلهشدیم. اوتاقدان اوغلان اوشاغینین گولمک سسی قالخدی. بیر تهر اؤزومو اله آلیب دوشگون سسیمی زورلا بوغازیمدان چیخاردیم:
ـ کیمسن؟
هئچ بیر یانیت گلمهدی تکجه گولوش سسی یوکسَلدی. قورخودان یوخسا سینیردان اولدوغونو بیلمهدیم آما باغیردیم:
کیمسن ؟ جواب وئر !
یئنه ده هئچ بیر یانیت گلمهدی یالنیز گولوشون سسی داها یوکسهلیب ابلیس واری گولوشه دؤندو. کیمسه یاواش_یاواش منه یاخینلاشیب باشیما دولاناراق منی آجیغا میندیرمک اوچون گولوردو. سسی ائله بئینیمه دوشموشدو آز قالیردیم دلی اولام اللریمی برکدن قولاغیما باسیب بوتون گوجومله گؤزلریمی یومدوم. های_کوی سسینه گؤزلریمی آچدیم. گونشین شوعالاری پنجرهدن اوتاغا دولموشدو.بیر آن اؤزومو سرسم کیمی حیس ائتدیم. اوتاقدا کی یاتاغین آیاغینا سؤیکهنیب قالمیشدیم. گئجهکی ایبلیس واری گولوشلر یادیما دوشدوکده ال_آیاغیم تیترهییب کئییدی. اولدوغوم بوجاقدان اوتاغی گؤزدن کئچیردیم. ائوین آشاغی قاتینیندا هر شئیین اوز قایداسیندا و دوزنلی اولماسینا باخمایاراق بو اوتاقدا هر شئی قاتما_قاریشیق’ایدی. اوتاغین دیواریندا آشاغیدا گؤردوگوم خورما ساچلی اوغلان اوشاغینین شکلی وار’ایدی. دئمهلی بورا اونون اوتاغی دیر. او آیاق سسی منی نهدن بورایا چکدی؟ یئنه ده پنجره دن های_کوی سسی گلدی، چتینلیکله آیاغا قالخیب پنجرهنین آرخاسینا یئتیردیم اؤزومو. اوتاغین پنجرهسی عیمارتین آرخاسیندا کی مئشهلیگه آچیلیردی. گؤز ایشلهدیکجه یام_یاشیل آغاجلاردان باشقا بیر شئی گؤرونموردو آنجاق اونلارین آراسیندان یاردیم_یاردیم دئیه سسلر ائشیدیلیردی. تئز اوتاغین بیر طرفینه دوشن موبایلیملا پیچاغیمی الیمه آلیب عیمارتین آرخاسینا قاچدیم. شوبهه ائتمهدن اؤزومو مئشهیه ووروب سسین گلدیگی یؤنه دوغرو قاچدیم. سسلر آیدینلاشدیقجا موتورلو میشار سسی یوکسهلیردی. اوچ آدام منه ساری قاچیردی. اونلارین ایکیسی قیز بیری ایسه اوغلان’ایدی. آرخالاریندان اوزونون بیر طرفی چاپیلمیش، پال_پالتارلاری قانلی اولان وامپیره بنزر بیری موتورلو میشارین آغزیلا هاوادا نهییسه کسمهگی ایفاده ائدهرَک اونلارین دالینا دوشموشدو. قاچانلار منه یاخینلاشدی اوغلان منه قاچ_قاچ دئیه باغیردی اونو دینلهمهییب دایاندیم. اوغلان قیزلارین بیرینین الیندن وتموشدو قاچاراق منیم یانیمدان کئچدیلر. اونلاردان آزجا گئری قالان قیزین آیاغی بیر کؤتوگه ایلیشیب ییخیلدی. اوز_گؤزونده قورخونو گؤرمک اولوردو دوغروسو من ده قورخموشدوم. اونون ییخیلارکن باغیرماسینین سسینه یانیمدان کئچنلر ده دایانیب آرخالارینا باخدیقدا قورخودان دونوخوب قالدیلار. وامپیره بنزر کیشی قاه_قاها چکیب آیاقلاندی. قیزا ساری یوگوروب الیندن یاپیشیب یئردن قالدیردیم سونرا وار گوجومله قاچین دئیه باغیردیم. یئنه ده هر کس قاچماغا داوام ائتدی. بیر آزدان سونرا عیمارتین بارماقلیقلاری گؤروندو اورایا_اورایا دئیه سسلندیم. اؤنوموزده گئدن قیزلا اوغلان حیطه گیرَر_گیرمز چمنلرین اوستونه ییخیلدیلار آردلاریندان الینی مؤحکم توتدوغوم قیزلا من ده حیطه واردیق. او دا اونلار کیمی نفس دارلیغی اوجباتیندان یئره دوشدو. آرتیق میشار سسی گلمیردی دئمک گونلیگیمیز ساغالمیشدی. بیر آن شیرکتده اولدوغوم اوچ ایل مدتجه هر گون ایدمان ائتدیگیمه سئویندیم. اونلار کیمی منیم نفسیم دارلیق ائتمیردی. الیندن یاپیشیب قاچیردیغیم قیز گؤزلریمین ایچینه باخاراق گولومسهییب ساغ اول دئدی. منسه اونا الیمی اوزالدیب دیمز دئییب الیندن یاپیشیب قالدیردیم آیریجا اونون یولداشلارینی دا قالدیریب گلین ائوه گئتمهلییک دئییب قاباغا دوشدوم. اونلار دا آردیمجا گلدیلر. عیمارتین ایکی طاغلی بؤیوک قاپیسیندان ایچهری گیردیک. منیم ایلک دفعه بو عیمارته گیردیگیم کیمی اونلار دا چاشقین_چاشقین اطرافا باخیردیلار. بویورون دئیه مئبئللری گؤستهردیم. اوچوده بیر طرفده اوتوردولار من ده قارشیلاریندا ایلهشدیم.
اوغلان ـ بورا سنیندی؟
ـ یوخ
اوغلان ـ بوردا نه گزیرسن
ـ هئچ اؤزومده بیلمیرم
بیر_بیرلرینه باخیب گولوشدولر.
ـ سیز کیمسیز؟
اوغلان ـ من احمدم
سونرا الینی یاپیشیب قاچیردان قیزی گؤستهردی بو آداخلیم زینب و بو دا باجیم نرگیز. بس سن؟
ـ آراز
نرگیز گولومسهییب: بورا سنین دئییلسه ! اوندا بوردا نه گزیرسن ؟
ـ بونو آنلاتماغیم زامان آپارار. بورادا گوونلیییک. حلهلیک بو ائو منیم اختییاریمدا سیز ده قوناغیم سیز، راحات اولون.
زینب الینی قارنینا سورتهرَک: بو کؤهنه ائوده یئمهگه بیر شئی تاپیلار؟
ـ گولهرَک: بوللو _سوللو. سیز مطبخده بیر شئی حاظیرلایین من ده احمد’له بیر آز صحبت ائله ییم.
آردی وار……


text:
“آذربایجان فولکلور آخشامی” اوستاد بهزاد بهزادی آدینا کئچیریلهجک
شهریور آیینین 14ینده تهران شهرینده کئچیریلهجک “آذربایجان فولکلور آخشامی” تانینمیش آذربایجان ادبی اجتماعی شخصیتی اوستاد بهزاد بهزادینین خاطرهسینه حصر ائدیلیبدیر. بو مراسیم یارادیجیلیغیندا آذربایجان فولکلورونون تدقیقی و نشری خصوصی یئر توتان “آذری” فصلنامهسینین صاحیبی مرحوم بهزادی آدینا آچیلاجاقدیر.
مراسیمین قوروجو هئیاتینین وئردیگی معلوماتا اساسن, اوچ ساعاتلیق بو مراسیم دؤرد حصهدن عبارت اولاجاقدیر: بیرینجی حصهده آذربایجان فولکلورو اوزره نظر صاحیبلری و تدقیقاتچیلاری دانیشاجاقدیرلار؛ ایکینجی حصهده آذربایجان فولک موسیقیسی خصوصیله عاشیق موسیقیسی اولاجاقدیر و اوچونجو حصهده آذربایجان فولکلورو نمونهلریندن صحنهجیکلر و چیخیشلار وئریلهجکدیر. مراسیمین سون حصهسینده آذربایجان فولکلور تدقیقاتچیلاریندان تجلیل ائدیلهجکدیر.
“آذربایجان فولکلور آخشامی”نین نزدینده ایکی گونلوک “آذربایجاندا قدیم پئشهلر” عنوانلی فوتوگراف سرگیسیده قورولاجاقدیر.
مراسیمین زامانی: پنجشنبه گونو شهریور آیینین 14ی
مراسیمین قورولاجاق یئری: تهران – سید خندان کؤرپوسونه چاتمامیش- اندیشه مدنیت سارایی
ساعات: 5 دن 8 قدهر
زمان مراسم: روز پنجشنبه 14 شهریور
مکان تشکیل مراسم: تهران- نرسیده به پل سید خندان- فرهنگسرای اندیشه
از ساعت 5 الی 8 بعد از ظهر


text:
اینکلر قانمیرلار قدملر مبارک اولا بیلر
و حتی من سئوه بیلهرم
سن سئویله بیلرسن
و بیز سئویشدیکدن سونرا نه موبارک اولا بیلهریک نه ده…. قالسین!
بایرامین اون بیری ایدی و نحس ایدی و یاغیشلی ایدی و آروزسوز، زادسیز
دوزو بوتون من وارایدی، آروز وارایدی
و سئرچهلردن داشیماقدان
یورغون یاغیشدان قاچارغی یاتمیشدیلار
سئرچهلر یانی
قوش سئرچهلری دئییرهم
یانی یاغیش باهارا خیانت ائدیردی
یانی بولودلار گیزلینجهسینه، سنی اؤپوردولر
و قونشو اوغلانجیغازدا اؤیله
فروغ بارماقلارینی اونلارا اکیردی
سن اؤزون اکیلیردین
تورپاق خیانت چاناغیدیر قیز!
قهرمانپرور ده اولور، خایین ده
“خاییین قارانلیق گئجهلر” دئمیش حوجام…
سنسه یوخ…یوخ قدهر ایتیب باتدین و اوندان سونرا
نه بوتون من داریخدیق، نه آروز، نه سئرچهلر سنه.
ایلین اون بیرین دن قاباق ایدی یاتاغینی ساتدیغین
و بیر قارین چؤرهک زهیر کیمی قانینا جانینا ایشلهییردی
خیانت، دوشوندوکلرین و سیاست، ائتدیکلرین ایدی.
دونیا یالانچی آدامین یالاندان خیال ائتدییی
و خیالینی بوش وئردیییی بیر رومان دیر خانیم
آنجاق!
یالانلارا دوزو منده اینانیرام
یالانلار آداملاری یونگوللهدیر
اولسون بیر از
اولسون بیر آن
یا دا عؤمورلوک
من عؤمور بویو بیر یالان خیالا آلدانماغی دا سئویرهم
آنجاق بو خیال اؤتهسینده بیچاق اولمامالیدیر
آرخادان وورولان ضربه آدامی اؤلدورمورکی
آرخادان خیانت اؤلدورور
من اؤلدوم یالانچی آدامین خیالیندا
سن منیم بوربوجاغیمی گزنده دوشوندوم یالانلارینی
و ایللر اؤنجه وئردیییم سؤزون توپورجهیینی یالامادیم دا یونگوللهشهسن دئیه
سونرا آغیر باشین هاوالاندی
هاوادا آت اؤلدو، ایت قالدی
ایت اؤلدو
آروزوم وای… آروزوم وای… آروزوم…
اؤلن موغان هاماریندا ایت کیشینین بئلیندن گلن کوچوکایدی
یونگولجهسینه اوزاندین و گئتدین
نه بوتون من، نه آروز ،نه ده سئرچهلر داریخمادیق سنه…
سانیرام ایندی اوتوروبسان تسبئح سالیرسان
هر گونه بیر گوناه
هر گوناها بیر گون ایتیریلدی آرامیزدا
آنجاق اسنهیه- اسنهیه قالدی او تسبئحده شاه
و کیشیلیک اؤترگی من اؤلوم کیمیلیک ده چورودو
و بیتدی سن بیتن کیمی
گوناه بیتیب ایتنلرده اولور
گوناه شئیطانین سنه وئردییی و ماراغینی اویناتدیغی ماتاه ایدی
ماتاهینا کسیلدی باشیم.
سونرا دیریلدیم بیر اینسانین سیزیف افسانهسینده و یازیرام بونلاری
آداملار گئدیب گلمکدهدیلر
گئدنلر آرخاسیز اولورلار، گلنلر عزیز
ائویمه تزه سولطانین تزه آددیمی دوشرلی اولوب
مبارک اولا بیلن قدملردیر بونلار
اینکلر نه بیلسین آخی؟
شئیطان لچکلری سیلینیب اؤنجه
سونرا هاوا قارلی بیر آخشام اوستو
سنی سئویرم کیمی بیر شارکی دینلهمیشم
سونرا یازین اوغلان چاغیندا آراز بالاملا اوینایاجاغیمیز اویونا دوشونموشم
من بؤیله خوشبختم دئسم
سن شاشیریب قالاجاقسان
آنجاق قالما، شاشیرسان دا گئت
بیر داها گلمه کیمی گئت
بیل کی هئچ واخت
داریخمادیق بوتون نه من، نه آروز، نه ده سئرچهلر
دیمدیکلری زیتونلو اولمور سئرچهلرین
اونلار گؤیرچینلردیلر
باشی کسیک قوشلارکیمی
سادهجه یاغیش قورخوسوندان گیزلنمیشدیلر
گیزلین اولساق بئله
اصلینده آرمیزدا زیتون بئله بیر ایش گؤره بیلمزدی.
گؤرولمهین شهره بلدچی لازیمدی
سنده گؤرولمز چوخ شئیلر واردی
اووجونو اوخودوم و بیلدیم بارماقلارین بئله مردار آدامین میندار جانینا اوخشاییردی
سنه فاتحه….
* آروز = قازان خانین خاییین قارداشینین آدی


text:
پاییزین سونونجو آییایدی. گئجه یاریدان کئچمیشدی. نارین- نارین آرا بیر قار یاغیردی. هاوا سازاقلیایدی. گئجهنین سحره یاخین سوکوتو اطرافی بوروموش، ائوه هوپموشدو. ساعاتین عقربهسینین سسی ائوین دامارلاریندا سوزولوردو.
نرمان کیرلی- قوخولو تاختین اوستونده باشی کسیلن مال کیمی خورولداییردی. قارانلیق پنجره آرخاسیندان ائوین ایچریسینه جوموردو. شههر سسدن آرینمیش، داغلار آیین-شایین باشلارینی گئجهنین دیزلرینین اوستونه قویوب، دالدالانمیشدیلار.
شههر، غورورلو گؤرسهنیردی. بو غورور اوشاقلیقدان قالان قارا قورخولو بیر حیس کیمی اورهییمی چولغالاییردی. سانکی هریاندان گؤزلردیر کی منه زیللهنیب. اؤزومو اله آلماغا چالیشیردیم. ال- آیاغیم اسیر، اورهییم چیرپینیردی. عؤمرومده بئله بیر سیناغا گیرمهمیشدیم.
الیم گلر- گلمز قاپینین زنگینه ساری اوزاندی. قاپینی آچان اولمادی. قاییتماق ایستهدیم. اؤز- اؤزومه، «یوخ، دؤکتورو نرمانین باشیاوستونه آپارمالییام» دئدیم. الیمی قاپینین زنگینه ساری یئنیدن اوزالتماق ایستهدیم. بیردن قاپی آچیلدی.
– سالام آقای دؤکتور! نرمانین حالی یاخشی دئییل؛ ائشیگه چیخارتماق اولماز. امکان اولسا ائوه گلهسیز.
– نئجه یاخشی دئییل؟! دونن مهندسدن حالین سوروشدوم، «یاخشیدی»، دئدی.
– نه بیلیم؛ نئجه دئییم؛ آغیلا گلمز سؤزلر دانیشیر. داورانیشی….زادی دا بیر تهر اولوب. اؤزوم ده باشا دوشمورم؛ اوشهنیرم.
– سن گئت، من ایندی گلرم.
دؤکتور بیزیمله قونشو ایدی…
***
«نرمان» شههر مئتروسونون یئر آلتی تونلینده لودر سوروجوسو ایشلهییردی. کئچن هفته تونلین هاوا یولو قاپسانمیش؛ نرمان ایسه اؤز کؤمکچیسی «عثمان»لا بیرگه اوچ گون مدتینده اورادا حبس اولونموشدو. اوتوز مئتیر حدودوندا درینلیگی اولان بو تونل ده هاوانین آز اولدوغوندان اونلاری باییلمیش وضعیتده تاپیب قورتاریرلار؛ آنجاق عثمان خستهخانایا چاتارکن اؤلوم پردهسی اونون قوروموش گؤزلرینه چکیلمیشدی.
عثمان اون ایله یاخین ایدی نرمانین کؤمکچیسی کیمی ایشلهییردی. آرتیق ایگیرمی اوچ یاشا دولموشدو. آریق، بسته بوی، بوغدا رنگلی، گوزلری باداما بنزر افغانلی بیر گنج ایدی. آناسینا سؤز وئرمیشدی بو ایل داها اؤز وطنینه قاییتسین.
نرمانین ایسه حالی خستهخانادا بیر آز ساغالمیشدی، آمما کئچن ایکی گونده داورانیشی، دانیشیغی قارما- قاریشیق، هئچ آغیلا گلمز و باشا دوشولمز اولموشدو. ،گوزلری قیزاریب، آیاقلاری آلوو ایچینده یانیردی.
قاپینین چالینماسی دؤکتورین گلمهسیندن خبر وئردی. هوولسک قاپییا ساری قاچدیم. دؤکتور ائوین ایچینه گیرر- گیرمز نرمانا اوز توتوب دئدی:
– نرمان!… نرمان!… احمدم. قالخ اوتور گؤروم نهییندیر!
نرمان نیگران و قورخونج بیر وضعیتده جواب وئردی:
– آماندی گؤزلهیین! بو ائو اوچماقدادیر. اونلار هامیسی جانلارین قورتاریب بیزی بوردا بوراخاجاقلار…!
دؤکتور الین نرمانین آلنینا قویاراق: «بو کی تب ایچینده یانیر!» دئییر. نرمان دؤکتورین الین یانا چکیر. نفسلری آغیرلاشیب؛ تؤوشهیه- تؤوشهیه سایاقلاییر:
– من ائویمه گئتمهلییم، «اوربابا» آغیر خستهدیر. اونون بؤیرهگینین بیری ایشدن دوشوب؛ او منی گؤزلهییر. اوندان میغایات اولون! اونلار ائویمی اوچورداجاقلار…
دؤکتورین تاپشیریغینا گؤره دستمالی ایسلادیب نرمانین ایاقلارینا قویورام…
***
کؤهنه حیطیمیزده یولداشلاریملا «قاچان- قاچان» اویناییریم. آلا اینهییمیز نئچه گون اولاردی کی نه بیرزاد یئییردی، نه ده ایچیردی. آتام- «آغ جییهری یارا اولوب.»، دئییردی. قصاب محمد آتاملا بیرلیکده، الینده اوزون بیر بیچاق حیطه کئچدی. اینهیین قیچلارینی باغلاییب، یاتیرتدیلار یئره. قصاب محمد جلد بیر حرکتله باشینی کسدی؛ اینک بؤیوردو؛ قان سو یئرینه آخیب، تورپاغا هوپدو؛ هئچ اونا سو دا وئرمهدیلر، قیبلهیه ده اوزاتمادیلار. قورخودان ائوه قاچیب، باشیما یورغانی چکیب گیزلندیم. یوخو گؤزلریمی قاپادی. قارانلیق تونئلده دستمالی قانلا ایسلادیب، نرمانین آیاقلارینی سرینلهدیردیم. دؤکتور الینده اوزون بیچاق نرمانین باشینین اوستونده اوتورموشدو. نرمان دؤکتوره یالواریردی:
– منی قورتار، آمما اورباباینان ایشین اولماسین. عثمان منی گؤزلهییر.
دؤکتور منی اؤز کناریندا گؤردوکده – «آمپولی گتیر!»، دئییر. آمپولی دؤکتوره وئریرم. سورنگه چکیر، نرمانین یانینا وورور. نرمان نئچه دیقهدن سونرا ساکیتلشیب، درین یوخویا دالیر….
***
هاوا آلا- توران ایشیقلانیردی؛ قار، یئری خیال کیمی آغارتمیشدی؛ خوروز بانینا آز قالیردی؛ اوزاقلاردان زینگیلتی سسی گلیردی؛ گئجهنین بوچاغیندا هر بیر شئیدن آرتیق یوخلاماق ایستهییردیم؛ آمما یوخوم گؤیه دیرنمیشدی. نرمان ایله یاناشی اوتوردوم؛ الین الیمه آلیب، – «قیزمان بیر آز سؤنوشوب!»، دئدیم. آزاجیق گولومسوندو. سارسیلمیش حالدا گوزلرینی منه زیللهدی. سانکی گوزلرینین درینلیگینده، آچیلمایان دومان چؤکموشدو:
– قاشقا اینک بیر ائوین چؤرهک آغاجی ایدی؛ نهدن باشی کسیلدی؟
اللریمی آیاقلارینا چکدیم. قیزما ایچینده یانیردی. سایاقلایان کیمی دانیشیردی، آمما چوخ سؤزلری آوارد اولموردو. قیزمانین شیدتیندن گؤزلرنی بئله آچا بیلمیردی.
درین بیر فیکره دالمیشدیم. نرمان ساغالماسا، نه تهر عائیلهسینه خبر وئریب، کنده آپاراجاغام. البت دؤکتورین دئدیگینه گوره نرمان بیر هفتهیه قدهر ساغالمالیایدی. بو یئرسیز شوبهه اوزون سورمهدی. ایکی گوندن سونرا دؤکتور یئنه نرمانین باشینین اوستونه گلدی. دریندن معاینه ائلهدی. من ایسه گؤزلریمی ماراقلا اونون آغزینا زیللهمیشدیم. دؤکتور خستهنی دقتله معاینه ائدندن سونرا گولومسهیهرک، اوزون منه توتوب دئدی:
– نرمانین حالی یاخشیدیر. معلوم اولورکی تهلیکه سوووشوب، یاخین زاماندا ساغالمالیدیر.
ایچیمه شادلیق و سئوینج جومدو. دؤکتور منه خطاب – «هئچ زامان اومودونو ایتیرمه! اومودسوزلوق بؤیوک گوناهدیر»، دئدی. سئوینجدن ایستهدیم اللریندن اؤپم. یولاسالاندا اوزون منه توتاراق – «ایکی گونهدک کامیل ساغالمالیدی. نیگران اولما!»، دئدی.
دؤکتورو یولا سالیب، ائوه قاییتدیم. اوتوروب، الیمی نرمانین آلنینا قویدوم. کئچن گونلره نیسبت قیزماسی چوخ ائنمیشدی. دئمک نرمان ساغالمیشدی، آمما یادداشتی ضعیفلهییب، اؤزو ده شاشقین- شاشقین بیر نوقطهیه دونوخوب، باخیردی. چوخ چاشمیشدی؛ هئچ بیر سؤز دانیشمیردی. گاهدان اؤز- اؤزونه دوداق آلتی بیر سؤزلر میزیلداییردی؛ «عثمان»ین، «اوربابا»نین آدلارینی چوخ چکیردی. من بو احوالاتی گؤردوکده چوخ اوشهنیردیم. دؤکتورلرین دئدیگینه گوره تونئل ده هاوا یولونون کسیلمه سببیندن، نئچه آن نرمانین و اونون کؤمکچیسینین بئینینه هاوا گئتمهییب، بئیینلرینده آغیر پرابلم تؤرهتمیشدیر. زاواللی نرمان یامانجا چاشمیشدی….
***
گئجه اؤز چادیرین ییغیشدیرماقدا ایدی. قار ائله یاغیردی سانکی گؤیدن اون الهنیردی. هر یئر آغارمیشدی. دوم آغ بیللور آسیلیقلار آغاجلارین بوداقلارینی گؤزهل بزهمیشدی. خستهخانانین سالونوندا بیر نئچه کیشی یورغون حالدا باغداشین قوروب، مورگولهییردیلر. گؤرونوردو چوخ یوخوسوزدولار. کئچن گئجهدن اوربابانین نفسین سانجی کسمیشدی. دان یئری سؤکولنده، سحرین سازاقلانان هاواسیندا خستهخانایا گتیریب یاتیرتمیشدیلار. عاغلی، هوشی باشیندایدی، آمما سانجیدان ایلان چالان کیمی قیوریلیب، آچیلیردی. اوربابانین سیماسی ایللر بویو یوخسوللوق اثرینده، شوخوم- شوخوم قیریشلارلا بزنمیشدی. اونون حالی گئتدیکجه پوزولماقدایدی. دؤکتور اورتا بویلو، اوتوز – اوتوز بئش یاشیندا شیرین و نزاکتلی بیر قادین ایدی. اونون دئدیگینه گوره خستهنین بؤیرکلری چوخ ضعیفلهمیشدی و ایشدن دوشمهگه طرف گئدیردی. ال- آیاقلاری شیشمکدهایدی. گاهدان گؤزلرینی آچیب نرمانی سسلهییردی. ائله گؤرونوردو سون ویداعنین یاخینلاشماسینی سئزمیشدی. اوربابانین بیرجه قارداشی «نوروز»ون باخیشلاریندان کدر یاغیردی. او اللری قوینوندا، شاشقینجاسینا اوربابادان گؤز گؤتورموردو. سانکی اوربابانی بوتون گؤزلرینین درینلیگینه چکمک ایستهییردی. او باجیسینین اؤلومونو گؤزلری اؤنونده گؤروردو.
نوروز اورتا بوی، دولو بدن، ائنلی کورهک قارا بنیز بیر کیشی ایدی. بوتون ماحالدا هامی اونو سئوردی. آغیر، متانتلی و خئیرخواه ایدی. کندین چیخاجاغیندا قارا تورپاغدان تیکیلمیش بیر دامخاسی واریدی. بیرجه آروادی ایله اوردا یاشاییردی. سونسوز ایدی. یاس و یا توی مجلیسلرینه چاغریلاندا خوش سسیله اوخویاردی. عمومیتله، کندین خئیری- شری نوروزون سسی ایله یولا سالیناردی.
اوربابانی قبیر ائوینه قویاندا، نوروزون حزین و جان یاندیران سسی جاماعاتی سویا چئویردی. آخی، اوربابانین کؤچو تئز یولا دوشموشدو. اصلینده بو کؤچ چوخ واختسیزایدی. او، نوروز اوچون هم آنا، هم ده باجی ایدی.
نوروز، قبریستانلیغین چئورهسین آلان قورخونج داغلارا گؤز دولاندیردی. دریندن اطرافی سوزدو. طبیعتین گوزللیگینی بیر آن ایچینه چکدی. ساغ الین آپاردی قولاغینین آلتینا. یوکسک سسله:- «بیزه بونلاری چوخمو گؤردون ائی یئرلری، گؤیلری خالق ائیلهین تانری.» سؤیلهدی. او، سانکی داغلاری، مئشهلری،درهلری هارایا چاغیریردی.
قبریستانلیقدا ایینه آتسایدین یئره دوشمزدی. هامی گلمیشدی. آغ ساققاللار، آغبیرچکلر، قیز- گلینلر اوربابا ایله سون ویداعلاشماق اوچون توپلاشمیشدیلار. نوروز قاراگون اوچون اؤزونه ساخلادیغی کفنلییی گتیردی. اوربابانی کفنلهییب، قبریستانلیغین یوخاری یؤنونده گؤیه اوجالان ایکی بؤیوک چینار آغاجینین آلتینا قویوب، جاماعات نامازینا دوردولار. ائله بیل بوتؤو کند یئریندن قوپموشدو.
مئح ووردوقجا چینار آغاجلارینین شاختا وورموش ائنلی یارپاقلاری آستاجا خیشیلداییردیلار. نوروزون سسی داها کسیلمیشدی. گؤزلریندن خیسین- خیسین سیزان میرواری تک یاش، یاناغلاریندا ایز آچیردی. او ائولادسیزلیق دردینی، اوربابانین اؤلومونه قاتیب، سینه سینه یوکلنمیش آغرینی گؤز یاشی ایله هارایلاییردی.
***
نرمان، دلیخانایا دوشن گوندن ایندییه قدهر هئچ بیر کیمدن دانیشمیردی. داها منی ده تانیمیردی. تانیسایدی دا بیر کلمه بئله دانیشماییردی.
جانلی بیر سویود آغاجینین دیبینده شؤنگوموشدو. منی گؤردوکده، آجی بیر تبسمله گؤزلرینی چئورییه دولاندیردی. هویوخموشجاسینا یان- یورهسینی سوزدو. بیر آی بوندان قاباقکی نرمان دئییلدی. تانیماق چتین ایدی اونو. ساچلاری پیرتلاشیق، ساققالی چاللانمیشدی. کؤتویونه بالتا دهیمیش کیمیایدی. شاشقینجاسینا اونا یاخینلاشیب، -«نرمان…! نرمان…!»، چاغیردیم، آمما او دیسکینهرک گئری چکیلدی. چوخ سئیرلمیشدی؛ آهیللانمیشدی؛ اؤز – اؤزونه دانیشیردی؛ سیماسیندا قوشقولو بیر باخیش گؤرونوردو. الی ایله اؤز قانشارینی گؤسترهرک، -«باخ، اوربابا بوگون منیم یانیما گلهجک! او داها ساغالیب!»، دئدی. سونرا اوزون بیر قهقهه ایله مندن اوزاقلاشدی.
قارا طالعین آمانسیزلیغی سیریغین چکمیشدی. زاواللی نرمان محض عاغلین الدن وئرمیشدی؛ گؤزلری برلمیشدی؛ اؤزوندن چیخمیشدی. بو صحنهلری گؤردوکده بوتون وارلیغیم سارسیلدی. بیر آن باخیشلاریمیز بیر-بیرینه توققوشدو. گؤزلرینین درینلیگینده تانیش بیر ایتیک گؤرونوردو. یئنیدن اونا ساری یؤنلدیم. اونو دایاندیرماغا چالیشدیم، آمما، نه زامان ایدی او مندن اوزاقلاشمیشدی. ال- قولوم بوشالدی، باخیشلاریم اوزاقلارا سانجیلدی. سانکی بیر قورو هئیکله دؤنموشدوم…
سون


text:
تورکیه ده 15- جولای خائنانه کودتا تشبثی نینگ بیشینچی ییلی مناسبتی بیلن مراسم لر بولیب اوتدی
اوشبو مراسم لر گه مینگلب کیشی اشتراک قیلدی
فتح الله چی ترور تشکیلاتی (فتو) نینگ میلادی 2016- ییل 15- جولای کونیده گی خائنانه کودتا تشبثی نینگ بیشینچی ییلی مناسبتی بیلن تورکیه نینگ برچه جای لریده انسان لر دموکراسی نی اسره ش مراسم لری گه اشتراک ایتدی.
قوللری گه بیرق لر آلگن مینگلب کیشی, شهر میدان لریده گی مراسم لر گه قتنشدی.
پایتخت انقره ده, 15- جولای قیزیل آی ملی اراده میدانیده دموکراسی نوبتی گه اشتراک ایتیلدی. 15- جولای قیزیل آی ملی اراده میدانی, فتو نینگ کودتا تشبثی جریانیده وطنداش لرنینگ کودتاگه مقاومت میدان لری دن بیری بولگن ایدی.
اوشبو دایره ده, کودتاچی لرنینگ هدف قیلیب آلگن, 51 پولیس نینگ شهید بولگن, انقره ده گی گولباشی ضربتی کوچلر قوماندانلیگی ده هم ایسلش مراسمی بولیب اوتدی.
تورکیه نینگ یالووا ولایتیده آلتین اوه شهردارلیگی تامانیدن تیارلنگن 600 مترلیک تورک بیراغی نینگ تاشینگن کتته بیر مراسم ترتیب لندی.
استانبول هوا قونلغه سی ترافیک کنترول برجی, 15- جولای دموکراسی و ملی بیرلیک کونی مناسبتی بیلن تورک بیراغی بیلن بیزندی.
غلطه برجی بیلن آیاصوفیه کبیر جامع مسجدی شریفی 15- جولای گه خاص تصویر لر بیلن آیدینله تیلدی.
استانبول ده گی یاووز سلطان سلیم کوپریگی, 15- جولای دموکراسی و ملی بیرلیک کونی مناسبتی بیلن قیزیل- آق رنگ لر بیلن بیزه تیلدی.
کتته چاملیجه جامع مسجدی گه "برچه شهید لری میز نینگ روحی شاد بولسین" دییه یازیلدی.
کودتا تشبثی گه قرشی مقاومت ده بیرلیک نینگ سمبولی بولگن صلاه سیس لری, تورکیه وقتی بیلن 00:13 ده تورکیه نینگ برچه مسجد لریده بیر وقت نینگ اوزیده ینگره دی.
علاقه لی ینگی لیکلر
جمهور باشلیغی ایردوغان الجزایر جمهور باشلیغی عبدالمجید تبون بیلن سوزلشدی
عین دمده لیبیا دولت رئیسلیک کینگش باشلیغی محمد یونس المنفی بیلن هم سوزلشدی
تورکیه ده 71 میلیون 183 مینگ دوز دن آرتیق کرونا واکسینی تزریق ایتیلدی
اوشبو مطلب نی تورکیه جمهوریتی ساغلیق نی سقلش وزیرلیگی بیلدیردی


text:
دیغیر دول/ حسین واحدى
اوغلوم آراز، «آتا، آتا، گل منی پارکا آپار، چرخ سوروم.» دئییب، زور ایله بیلگی سایارین باشیندان آییردى. اینترنتدن چیخیب، بیلگی سایاری سؤندوروب، آرازلا بیرگه «ائلیمیز» پارکینا گئتدیک. پارکین کوچهمیزدن ایکی خیاوان آراسی وار ایدی. او آرانیدا آراز چرخی سورهرک پارکا چاتدیق. گئدیب پارکین بؤیوک حووضونون یانینداکی صندلده اوتوروب، آرازین چرخ سورمهسینی ایزلهدیم. اونوتمامیش دئییم: آرازین یئددی یاشی واردیر.
آراز حووضون یانیندان اوزاغا گئتمهیرک اورالاردا فیرلانیردی. گؤزومو بویان-اویانا آتیب اورا گلنلره باخدیم. بیری دیزی اوستو بیلگی سایار ایله باشین قاتمیشدی. بیری کتاب اوخویوردو. بیری سئوگیلیسی ایله دانیشیردی و…. آراز ایسه سئوگی ایله چرخ سوروردو.
اونلارا باخا-باخا اؤز اوشاقلیغیم گؤزلریمین قاباغینا گلدی. کوچهده یئددی داش، پیللهدسته، شعبه-شعبه، زو- زو، … اویونلارین اوینایاردیق. او اویونلارین یانیندا ان چوخ سئودیگیمیز باش قاتما «دیغیر دول»ایدی. کوچهمیزده یئددی-سگگیز ائو وار ایدی. هر یئر تورپاقلیقایدی. اون یولداش ایدیق. آنجاق، یالنیز اوچوموزون دیغیر دولو وار ایدی. او اوچ نفرین، بیری ده منایدیم. یولداشلاریمین ایچینده «بایرام» ایله هامیدان چوخ صمیمیایدیک. آتا-آنالاریمیز قویسایدیلار گئجهنی ده کوچهده دیغیر دوللاریمیزلا اوینایاردیق. دیغیر دول بیزه تکجه چرخین بیر تکری دگیلدی. او، دونیا ایدی بیزیم اوچون.
گونلرین بیرینده، یئنه دیغیر دول یاریشی قویموشدوق. ساعاتلارجا اوینایاندان سونرا بایرام ایلکین اولدو. پول ییغیب بیلهسینه کانادا آلدیق. اوست-باشیمیز بوتون توز-تورپاق اولوب آلنیمیزدان تر سوزوردو. آنجاق، دیغیر دول سورمکدن دویمایاراق، یئنه اویناماقدان ال چکه بیلمهییردیک. گون باتیب، آی گلمیشدی. اوزاقدان بیر کیشی بیزه ساری گلیردی. بیزه یاخینلاشاندا آتامدیر گؤردوم. گؤزلری باشینا چیخمیشدی. یاخینیما گلیب، «هئچ بیلیرسن ساعات نئچهدی؟ نه زامان ائوه دؤنهجکسن؟ گل جهنم اول گؤروم!»-دئییب، قولومدان یاپیشیب سوروتلهیه-سوروتلهیه، ائوه سارى آپاردی. بیر الیم ایله دیغیر دولومدان یاپیشمیشدیم. یاری یولدا آتام دیغیر دولا باخیب الیمدن آلیب، گوجو وارکن تولازلادی. روحوم بدندن آیریلدی، ساندیم. آغلامایا باشلاییب، «آتا، نهدن آتدین؟ قوی گئدیم گتیریم. سن آللاه!»-دئییب دیغیر دولا ساری قاچماق ایستهدیگیمده، آتام یئنه الیمی توتوب قولاغیمین دیبین قیزدیردی! سونرا یئنه قولومدان یاپیشیب ائوه آپاردی.
ائوده، شام یئمهمیش یاتدیم. صبح آتام ایشه گئدندن سونرا، کوچهیه گئدیب، هر یئری آختاردیم، آنجاق، دیغیر دولومو تاپا بیلمهدیم. ائوه سارى قاییتدیم. یولدا، اوشاقلار اویناماق اوچون منی ده چاغیردیلار. آنجاق اونلاری سایماییب، ائوه گئتدیم.
آنام نه قدر، «نه اولوب؟ نهدن توموبسان؟ کیمله ساواشیبسان؟ … »-دئدی. هئچ زاد دئمهدیم. اوتاغا گئدیب، دیزلریمى قوجاقلاییب، سسسیزجه آغلاماغا باشلادیم. اورهگیم پارتلاماق ایستهییردى. بیلمیردیم نه ائدم. گئجه-گوندوزوم الدن گئتمیشدی. دونیادا یاشاماق ایستهمیردیم.
ایکی گون بئله کئچیب، گئتدی. آنام گلیب، دیله توتماق ایستهدی. بوغازیم پارتلاییب، آغلاماغا باشلادیم. آنام باغرینا باسیب، «یاشار بالام نه اولوب سنه؟ دئ گؤروم آنانا»-دئدی.
اورهکدن آه چکیب، «آنا، دیغیر دولوم! آتام دیغیر دولومو ائشیگه آتیب. من دیغیر دولومو ایستهییرم.»-دئدیم. آنام ایسه باشیمی تومارلاییب، «اولسون، بیر دنه آیریسینی تاپاریق.»-دئییب، اورهگیمی یوموشالتمایا چالیشدی.
بیر یئددیجه دیغیر دولومو ایتیردیگیمدن کئچمیشدی. نئچه سفر بایرام قاپیمیزا گلمیشدی، آنجاق یئنه ائشیگه چیخمامیشدیم. اورهگیم چوخ داریخیردی. گون اورتا ایدى. حیهطده اوتوروب جوجهلریمه دن وئریردیم. بیردن قاپینین ایشگیلی آچیلدی. آتام ایدی. آیاغا قالخیب سلام وئردیم. یاخینیما گلیب، اوزومو اؤپدو.
-منیم گؤزل اوغلوم، سنه بیر زاد آلمیشام. بوگون چرخچی احمدین یانینا گئدیب اوندان بیر دیغیر دول آلدیم. گئت قاپینین دالیندان گؤتور.
ـ آتاجان چوخ یاشا. سنى چوخ سئویرم. سؤز وئریرم یاخشی اوشاق اولام!
ـ سن یاخشیسان. لاپ یاخشی اولاجاقسان انشاللاه!
سئوینه- سئوینه کوچه قاپیسینی آچیب دیغیر دولو گؤتوروب بایرامگیلین قاپیلارینا ساری گئتدیم. گؤیلرده اوچوردوم. بایرام قاپیلاریندا تک باشینا اوتورموشدو. منی گؤردوگونده دیغیر دولا باخیب او دا سئویندی. ایکیمیز ده، دیغیر دوللاریمیزى سوره-سوره دیغیر دول میدانینا گئتدیک. ساعاتلارى بیلمهیرک، گونشین ساغاوللاشما چاغیناجان، هئچ دایانمادان، اوینادیق. گونش بالا-بالا داغین دالیندا گیزلنیردى. بیز ایسه دونیامیز دیغیر دولدادیر دئیه هله ده اویناییردیق …
اوشاقلیق خاطرهلریمده یاشاماقدان، آیریلماق ایستهمزدیم، آنجاق، آرازین بیر داها، «آتاجان» سسى ایله پارکا قاییتدیم! آراز، «آتا، من دوندورما ایستهییرم.»-دئییب، الیمى توتدو. آیاغا قالخیب، دوندورماچى یانینا گئدیب، اوشاقلیغیمدان ایسه آیریلدیم…


text:
سراسکند بؤلگهسی
سراسکند بؤلگهسی یادا سراسکند شهریستانی یادا هشترود بؤلگهسی یادا هشترود شهریستانی (فارسجا: شهرستان هشترود) شرقی آذربایجان اوستانیندا گونئیینده یئرلشن بؤلگه لردن دیر.قونشولاری گونئی چاراویماق،قوزئی دن بوستان آوا(اوجان)، دوغودان مییانا و باتی دان ماراغا شهریستانلاری دیر.بولگه نین مرکزی اسکی آدی خان سراسکندی اولان و بو گون (هشترود)آدلانان شهردیر.بۇ بؤلگه نین نۆفوسو ۶۰،۸۲۲ نفردیر و بۇ باخیمدان اوستانین ۱۵-جی بؤلگه سی دیر.اهالی نین چوخلوغو دئم اکین چی لیگی و مالدارلیقلا مشغول اولورلار.
قایناقلاردَییشدیر
- اطلس گیتاشناسی استانهای ایران [Atlas Gitashenasi Ostanhai Iran] (Gitashenasi Province Atlas of Iran)


text:
دونیا أدبی مکتبلری / إکزيستئنسياليزم
آخینین اولاناقلی کونسئپسی حاقيندا تام گؤرونتونو ائ.مونک-ون «هارای» شکلی وئرير. آبستراکت-اوربانيست یئرده قورخو إکستازيندا، دهشتلی قيشقيريق’لا آغزينی آچميش اينسان تصوير اولونوب. اوچوروما بنزهين نهنگ قيشقيران آغيز شکلين کومپوزيسيون مرکزی دير. نهیی، هانسی نهدنـه گؤره بو اينسان قيشقيرير؟ رسّام اونون اوچون هئچ بير تهلوکه گؤرسَتمير. کيشی و يا قادين اولماسینـا باخماياراق اينسانين عذابینين بؤيوک نهدَنینی باخیجی اؤزو حيس إتمهلی دير. عالم بوتؤولوکـده جينسيندن و کئيفيیتيندن آسيلی اولماياراق، شخصيته دوشمن دير. بيزيم قارشيميزدا «جينسسيز اينسان» دورور، اونون دونيا ايله يالنیز ایلگیسی دونيانين موکمملسیزلیگی، إشیک هارمونیسی، اينسانا دوشمنليگی قارشیسينداکی دهشتلی قورخودور.
باغيران آغيز یان-یؤورهسیندهکی بوشلوق إله وئريليب کی، باخیجی اورَک پارچالايان هارايا إله بيل کی،کونسئنتريک دالغالار’لا بوتون دونيايا ياييلماسينی و دولدورماسينی حيس إدير. لاکين دونيا کار و لال دير؛ او دلیجهسينه هارايی سئزمير، قورخولو حقيقت قارشیسيندا عاجيز قالان شخصيتين آغریسینـا قارشی اؤزگه دير. «مونک» اؤز شکیلی ايله دئمک ايستهيير کی، اينسانا بو اؤزگهلنمیش دونيادا آنجاق اؤز آغریسیندان باغيرماق، جان وئرن جانلی اورقانيزمين اينستيکتيو قيشقيريغی کيمی، يارديما اومود بسلهمهين قيشقيريق قالير. إکزيستئنسياليستلر اوچون اينسانین توپلوم ساییسی و اينسانلارين یاشامی، باشدان-باشا «آنلاشيلمازليق» و آبسوليوت آبسورددان آچیقلاییب، سؤز آپارماق دیر. اينسانلار آراسيندا سئوگی و باغلیليق يوخدور، آنجاق جینسل ایلیشگیسی وار، آداملار آراسيندا بوتون اينسانا عایید اولان اولایلار قيريليب.
کيشیلر و قادينلار پرينسيپيال شکيلده اؤزلرينه قاپانيبلار، قارشیليقلی باشادوشمهمزلیگه محکومدورلار. هر بير اينسان بير دونيا دير. آنجاق بو دونيالار بير-بيری ايله ایلگیلنمهییب، اورتاقلیق إتمز دورومدا یاشاییرلار. اينسانلارين باغلیلیقلاری آنجاق اؤتری دير و اورهگین درينليکلرينه توخانمیر. دونيا اينسانینين إکزيستئنسياليست مودئلی بئله دير.
ييرمی-نجی عصرين 50-نجی ايللرینین سونوندا فرانسا أدبياتيندا (م.سارروت، آ.روب-قريييئ، م.بيوتور و بونلارا تای…)«يئنی رومان» دایانیشی يارانير. یاشامین آبسوردلوغو، رئال حاديثهلرده سونوج ایلگیلنمکلرینين يوخلوغو، «داغيديلميش» کاوتيک دونيا حاقيندا إکزيستئنسياليزم باخيشلاريندان فايدالانان «يئنی رومان» مکتبینين داوامچیلاری اؤز اثرلری’له بوتون دب-دبهلی کومپوزيسيون إلئمئنتلرینين تشکيلاتچی-کونسئپتوال آنلامینی داغيداراق سوژهدن اوزاق نقلی پرينسيپ سَوييهسينه قالديرديلار. رومان یاشامی فاکت و حاديثهلرين حیکايه إديلمهسيندن قهرمانلارين معنوی یاشامینين فاکتلارینين اینجه-إسئايست ايمپرئايسيونيست حیکايهسينه چئوريلدی. پسيکولوژيزم موطلقلشديريلدی. «بیلینجآلتی سئلی» رئال دونيا ايله ایلگیسينی تامام کسدی، اگر قاباقلار رئال أدبياتدا قهرمانلارين شعورو «اينفورماسیده ياريق» ايله ایلگیلی اولاراق، بير فاکتدان باشقا فاکتا و يا هيپوتئز، ميراث قالان تجروبی، گلهجک احتیماللارا آتیلاراق، یاشام پروسئس ایله ایلگیسینی ساخلاییردی’سا، ايندی بو سئل رئالليغين اوستوندن دورمازدان اوچوب کئچير. «شعور سئلی» «اؤزو درک إتمه سئلينه» چئوريلدی. شعورون سوبیئکتيوليگی اونون سوبيئکتليويزمينه چئوريلدی.
دوشونمهگین اؤزو إقوسئنتريک کاریزماسی اوچون پیسکولوژی پروسئس کيمی باشا دوشولمهگه باشلاندی. حیکايه تئز-تئز سؤزو بيتيرمهميش، قفيل و موتيوسيز کسيلير. أثرلرين عومومی شکیلینی ايتيرديلر: نهدن کی تکجه سوژئت گوجسوزلنیب پوزولدو، سونلوق قاراليق قالدی، آچيلما آرتيق أثرين دوغال سونوجو اولمادی. أثر پیسکولوژی اؤنردیگینین تئز-تئز دگیشديگی پئرسوناژين و اونون روحونونا باغلی إدهنکلرینین ناتوراليست شکیلينه چئوريلدی.
ن.ساروتون «نامعلوم پورترئتی» رومانيندا قادين و کيشی آراسيندا چتين حيس اولونان و آنلامی بيلينمهيَن اولایلارین چوخ اينجه چالارلاری وياريمتونلاری آچيلير. اوخوجو اوچون کيمليگی بيلينمهيَن کيشی شهر باغيندان تئز-تئز کئچرکن هر دفعه تانيش اولمايان بير قيزا باخير. کيشینين اورهگینده يارانان سئوگی و شفقت و اونون اینجه باخيشلارینـا قارشی قيزين اورهگینده يارانيب تئز-تئز دگيشن یانیت رئاکسييالاری چاغین مضمونونا چئوريلير. هئچ بير آچيلما يوخدور، يارانان سوژئت خطلری قيريلير.
يازيچی بونونلا گؤرسَتمک ايستهيير کی، دوغال و اولاناقلی گؤرونتودَن و آناليزين تمل پارامئتری یاشام اولالی دگیل، قادين و کيشیلرين آراسينداکی دویغولارين چالارلاری، ایچ و اؤتری هيجانلار دير. «شعور سئلی» أدبياتین دوروشوقلی ایچ دونیاسینی، دوزنلهییب، سونوجلاییر.آردی وار…..
دونیا أدبی مکتبلری کیتابیندان / آیهان میانالی


text:
جِئمیح، اَکیز تایی، دوقلو، گؤیلوز هر هانسینی ایستهسه، دئیه بیلرسیز. آنجاق جانی جهنمه دئسم
ده، اونو اؤزومدن ده چوخ سئویرم. بو سؤزلری قیسقانجیمدان دئییرم، سیز اینانمایین. گؤزومو آچدیغیم گوندن اونونلا برابرم. بیز بیر توخومون اَکیز تاییسیییق. بئییندن بیر- بیریمیزه یاپیشمیشیق. رحمتلیک لاله- لادن باجیلاری کیمی. بلکه ده لاله- لادن یاخشی اؤرنک اولمادی، لاپ میشو داغینداکی جوت باجیلار داشلارینا اوخشارلیغیمیز وار؛ اووج- اووج کول اله نمه میشیک، داش کیمی دوشموشوک بو یاشامین باشینا.
خورتدان بانونو اَتلهمک*قصدیم یوخدور. هئچ اونون طنز اویونونا دا پَل قاتمییاجاغام. یالنیز بو گوندن منده قلمیمی «طنز اوستونده تنظیم» ائدهجهیم.
( ایضاح وئرمهلیم کی بو تنظیمات سؤزونو اوچلوک سایتینین خورتدان ادبیات بؤلومونده بیر کامنتدن چالمامیشام، ایضاح وئردییمه گؤره آلمیشام دئسم داها یاخشیدیر)
خورتدان بانونو گؤزوم گؤتورمهسه ده اوزونه گولورم. نه ده اولسا بیز بیر- بیریمیزین اَتین دیدیب، یئسک ده ، سومویوموزو آتماریق. بیز خورتدانلارین آدلی- سانلی، سویلو، کؤکلو، کؤکنلی عاییلهلریندن ساییلیریق.
اوتورموشام اؤز- اؤزومه دئییرم کی، قوی ایشیقسیز، ایتیب باتمیش اولدوزلاری خورتدان اَکیزیمین چیینلرینه، دؤشونه دؤشهسینلر منه نهوار کی! منده اونون کیمی بیر خورتدانام. اونون کیمی یازماق باجاریغیم وار. سؤزلریمی بئینیمده گیزلهدیب ، قاریدیب، قاریمیش قیزلار کیمی تورشولوغا وئرمیهجهیم کی! هر چند بو دؤوره- زمانه ده قیزلارین تورشاماغی چیرکینلیکدن، قابلیت سیزلیکدن دئییل، مدرنلیکدن، یوکسک تحصیل آلماقدان، ساواددان و فمنیزم اینانجلاریندان آسیلی دی. ایندی کی خورتدان بانو اؤ اکیزینی سایمادان طنز کمپینینه قاتیلیب، من ده اونون آجیغینا، طنز سؤزلری قوشون دیمدیینده اولسادا، تاپیب، توخویوب، یازاجاغام. خورتدان اکیزیم بیلمهلی دی کی، طنز کمپینیندن دالی قالاسی دئییلم. اسکی لریمیز دئمیشکن، قُوون یئیین قورتولسادا، قابیق گمیرن قورتولماز کی! بیری لری ده تاپیلار منیم یازیلاریمی اوخوسون.
آلـلاهدان گیزلین دئییل، سیزدن ده گیزلتمیهجه یم. خورتدان بانو بو یازینی اوخویاندا، اونون دویونلهنمیش قاش- قاباغینی، سیر- صیفتینی گؤرمهیی سیزه ده نیسگیل ائدیرم…
92.2.7
ایضاح:
اَتلهمک: دؤیمک- کؤتک وورماق
قیسقانج بیر خورتدان اولمادیغیمی اثبات ائتمک اوچون خورتدان بانونون یازیلارینین لینکینی سیزینله پایلاشیرام. قوی خورتدان بانو بیلسین کی من نئجه ده کونلو کؤورک بیر خورتدانام!!!
خورتدان بانو (1) یاغیش یاغا، دامجی داما
http://www.uchluk.com/index.php/duz-yazi/tanz-yazilar/183-2013-04-10-09-05-59
خورتدان بانو (2) خورتداندان باشقا نه دئمک اولار!
http://www.uchluk.com/index.php/duz-yazi/tanz-yazilar/192-2013-04-19-13-44-37


text:
باغلی دَییشیکلیکلر
آشاغیداکی ژورنال، قئيد اوْلونان صفحهيه (و يا قئيد اوْلونان بؤلمهدهکی صفحهلره) داخیلی کئچید وئرن صفحهلرده ائدیلمیش سوْن ديَیشیکلیکلرین لیستیدیر. ایزلهمه لیستینیزدهکی صفحهلر قالین شریفتله گؤستریلمیشدیر.
- د
- ویکیدئیتا دَییشیکلیگی
- ی
- بو دییشیک یئنی بیر صفحه یاراتدی (بیرده یئنی صفحهلرین لیستینه باخین)
- ک
- بو بیر کیچیک دَییشدیرمهدیر
- ب
- بۇ دَییشیک بیر روْبات طرفیندن ائدیلیبدیر
- (±۱۲۳)
- صفحهنین اؤلچوسو بایت میقداری ایله تعیین ائدیلیر
- صفحه موقتاً پیگیریشده
۲۲ جولای ۲۰۲۱
- شابلون:Infobox settlement ۱۶:۵۱ −۱۱۲ Salman.oglu دانیشیق چالیشمالار
- شابلون:Infobox settlement ۱۶:۴۵ +۲ Salman.oglu دانیشیق چالیشمالار
- شابلون:Infobox settlement ۱۶:۲۵ +۲ Salman.oglu دانیشیق چالیشمالار
- شابلون:Infobox settlement ۰۹:۳۱ +۳٬۲۴۹ Salman.oglu دانیشیق چالیشمالار 1468864 دییشیکلیک Mahammad tt (دانیشیق) طرفیندن قایتاریلدی.


text:
اراسین ستادیون ایستادیومو
اراسین ستادیون ایستادیومو (اینگیلیسیجه: Åråsen Stadion) نوروژ اؤلکهسینده بیر ایستادیومدور. 1951 ایلینده تاسیس اوْلونوب. لیلستروم تیمی ائو اوْیونلارینی بۇ یئرده اوْیناییر. بۇ ایستادیوم عۆمومیلیکده ۱۲٬۵۰۰ تاماشاچی تۇتومونا مالیکدیر. اوْت اؤرتویو طبیعی چمندیر. صاحیبی لیلستروم فوتبال کولوبودور.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Åråsen Stadion»، مقالهسیندن گؤتورولوبدور.( ۲۷ دسامبر ۲۰۱۸ تاریخینده یوْخلانیلیبدیر).
قارداش پروژهلرده اراسین ستادیون ایستادیومو گؤره داها آرتیق بیلگیلر تاپابیلرسینیز.


text:
راشیدی خیلافتی
راشیدی خیلافتی (اینگیلیسجه: Rashidun Caliphate، فارسجا: خلافت راشدین، عربجه: الخلافة الراشدة، ایتالیاجا: Califfato dei Rashidun، روسجا: ПpaBeдHый xaлифaT) آفریقا اورآسیادا بیر اسکی دؤولت. ایسلام بۇ اؤلکهنین رسمی دینیدی. و عرب دیلی, آرامی دیلی/سوریا دیلی, بلوچ دیلی, بربر دیلی, گورجو دیلی, یونان دیلی, عبرانیجه, پهلوی دیلی, کورد دیلی, Vulgar Latin, سامی دیللری, گیلک دیلی رسمی دیلیدی. راشیدی خیلافتی ۶۳۲ میلادی ایلینده قۇرولدو و ۶۶۱ میلادی ایلینده داغیلدی.
گؤرونتولر[دَییشدیر]
بیرده باخ[دَییشدیر]
قایناقلار[دَییشدیر]
- اینگلیسیجه ویکی پدیا


text:
رقیه کبیرینین تحکیه اوسلوبو
همت شهبازی
باشلانیش: رقیه کبیرینین «قوشلار داها قورخمورلار» رومانی «مهرگان» ادبی اؤدولونده تقدیره لاییق گؤرونمهسینه سئویندیم. اونون یارادیجیلیق استعدادینی نظره آلدیقدا، بوندان دا یوکسک یئرلره لاییق اولماسی دوشونجهسیندهیم. بو ادبی اؤدولون مکافات قازانان اثرلرینی اوخومامیشام. آنجاق ژوری هیئتلرینین ایللر بویو یازیب یاراتدیقلارینی و اونلارین موضوع حاقدا نظر صاحیبلری اولمالارینین آلتینا جیزیق چکمک اولار. اونلارین پروفسیونال یاناشمالارینین بیر دلیلینی ده ائله، رقیه خانیم کبیرینین آدی گئدن اثری حاقدا وئردیکلری کیچیک نظرده گؤرمک اولار. اثری اوخویانلار، اونلارین دئدیکلری بو کیچیک نظرلرینی، اوبیئکتیو بیر نظر اولدوغونو تصدیقلهیهجکلر. طبیعی کی بو ادبی اؤدولون تنقید ائدیجی مقامی دا واردیر. او دا اؤلکه داخیلینده اولان دیللرین ادبی یارادیجیلیقلارینی مکافات قیراغی باشقا بیر بؤلوم کیمی گتیریلمهسی و اونلاری یئنه ده مجبورا اؤلکهنین رسمی دیلینه ترجمه ائدیلمهسیدیر. مستقل ادبی مکافات، ادبیاتا دئموکراتیک یاناشماق ایستهییرسه اونلاری اؤز دیللرینده یازیلان اثرلر ایله اؤدوللندیرمهلی ایدی. بو دیللرده یازیلان اثرلری یازدیقلاری دیلده قبول ائتمهلی ایدی.
رقیه کبیری آنا دیلیمیزده یاراتدیغی نثر اثرلرینین بدیعی کیفیتینه گؤره، همی ده سایجا چوخلوغونو نظره آلاراق کیفایت قدر ادبی محفلیمیزده تانیتدیریلماییبدیر. بوگونه قدر نثر ساحهسینده (من بیلیب اوخودوغوم قدر) بئش رومان، بئش حکایهلر توپلوسو و ایکی سفرنامه نثرینین چاپ اولماسینا شاهید اولموشوق.
«قوشلار داها قورخمورلار» اثرینه گلدیکده ایسه، دئمک اولار کی اثر اوچونجو شخص دیلی ایله دئییلیر. عمومیتله رقیه کبیری، بو دیلین عوض ائدیلمز بیر استفادهچیسیدیر. بو چوخ حاللاردا یاخشی آلینیر. تکجه «ائویم» رومانیندا سئچدییی بو دیلله راضیلاشا بیلمیرم. اونون دا خاص سببلری واردیر.
رومانین تحکیه زامانی بلکه ده بیر ساعاتین ایچینده اولونور. نیلفرله نرگیز دنیز ساحیلینده یئرلشن لؤتگه ایچینده تانینمادان بیر بیرلرینه تصادوفی اولاراق یاخینلاشیر. داها دوغروسو اونلار لؤتگه ایچینه اوتوروب یئره دوشدوکده رومان باشلاییب سونا چاتیر. حادثه زامانی ایسه، دئموکرات فرقه زامانیندان بو گونهدک اوزون بیر زامانی احاطه ائدیر.
تحکیه ایکی قولدا ایرهلی گئدیر. نیلفرله نرگیزین حیاتلاری چرچیوهسینده. هر ایکیسی سولچو بیر حرکاتا باغلیلیقلاری اولدوغو حالدا زامان سورهسینده دوشونوب ایناندیقلاری دوشونجهنین بهره وئرمهمک فاکتورو اثرین سؤز قونولارینا چئوریلهرک اونون موتیو مرکزینده دایانیر. عمومیتله «قوشلار داها قورخمورلار» رومانی ایله «ائویم» رومانی آراسیندا اوخشارلیقلار چوخدور. هر ایکی روماندا موتیو باخیمیندان یاخینلیقلار وار. سیاسی مبارزه نتیجهسینده –خصوصیله هر ایکی اثرده سولچولوق جریانی ایله باغلی- سینیخیب یئنیلن انسانلارین دوشونجه طرزلرینی گؤرمک اولور. اونلارین آراسیندا مبارزه طرزلرینین ده اوخشارلیقلاری واردیر. عمومیتله مبارزهنی، مدنی حالدا یعنی اعلامیه یایماق و کوتلهنی اویاندیرماق مسئلهسینده گؤردوکلرینی بیلیریک. هر ایکی رومانین قهرمانلاری، توپلومون اوخوموش و ضیالی قاتلاریندان اولماسی دا باشقا بیر اوخشارلیقدیر. (بونو بیز «مر آغاجینین کهربا گؤزلری« و «یئردن اوجا تورپاق» رومانلاریندا دا گؤروروک).
بو ایکی رومانین تحکیه اوسلوبو دا عینیدیر. هر ایکی روماندا سوژئتلر قهرمانین حال حاضیردا دوردوغو زامان و مکاندان کئچمیشه آخیر، آرا سیرا حالا گلیر. داها دوغروسو تحکیه زامانی کئچمیشله ایندی آراسیندا گل-گئت ائدیر. قهرمانلارین بئینی بو ایکی زامان آراسیندا اولایلاشان حادثهلرله اویغون آخیب گئدیر. تکجه «ائویم» رومانیندا بو بئیین آخما جریانینین هم سورعتی، هم ده تحکیه بیتیشیکلییی تئز تئز اولور. بونا گؤره ده «ائویم» رومانی بو تئکنیکی یئرینه یئتیرمکده داها سیخلیق حال داشییر. یعنی سوژئتین تئز تئز بیتیشیکلییی، رومان یازارینین روایت استراتئژیسینی هم گوجلندیریر، همی ده مدرنلشدیریر. «قوشلار…» رومانیندا ایسه، سوژئتلر آراسیندا بعضن حتتا نئچه بؤلوم مسافه واردیر. بونا گؤره ده رومان سوژئتی او قدر ده یاخینلاشماییر. حتتا رومانین ایکی قهرمانی اولان نیلفرله نرگیزین باشینا گلن حادثهلری آیری آیریدا بیر رومان کیمی ده یازماق اولاردی. سادهجه یازیچی اونلاری دنیز ساحیلینده گؤروشدورمه نؤقطهنظرینی نظره آلاراق اونلارین سوژئت اورتاقلیقلاری دا بیر بیرینه یاخینلاشیر. اونلارا عاید اولان سوژئتلر آیری آیریجا سوژئتلر حساب اولونا بیلردی.
رقیه کبیرینین اثرلرینین بؤیوک استعدادی، سوژئت چئشیدلیییدیر. سوژئت چئشیدلییینین اساس فاکتورور، اونلاری آسلاق ساخلاییب (تعلیق) اونونلا باغلی یئنی بیر سوژئت آرتیرماسیندادیر. آسلاق ساخلاییب سونرا دا بو کیچیک سوژئتلری سوژئت بوتؤولویونده بیر بیرینه اوستاجا تیکمکدهدیر. اونون اوبرازلارینین هر بیر کیچیک حرکت و عمللرینه بیر سوژئت ماجراسی واردیر. عمل و حرکتلر بوشو بوشونا اولایلاشمیر. همین عمللری اولدوغو یئرده دایاندیراراق اوخوجونو قانع ائتمک اوچون و اثرین قورغو (طرح) باغلارینی بیر بیرینه بند ائتمک اوچون یئنی سوژئت یاراتما تشبثونه ال آتیر. بو اؤزللیک اونون یالنیز بیر اثرینده یوخ، سجیهوی اولاراق بوتون اثرلرینه عایددیر.
رقیه کبیرینین تئکنیکی باجاریقلاریندان ساییلان مقاملاردان بیری ده کاراکتئر تانیتما تئکنیکاسیدیر. عمومیتله اونون کاراکتئرلری بیر نؤقطهده تانیتدیریلیب سونا چاتمیر. اونلاری بیز اثرین بوتؤلویونده تانییب قورتارا بیلیریک. یعنی کلاسیک رومانچیلیقدا اولدوغو کیمی، اوبرازلاری بیر پاراگراف ایچینده، ظاهیری گؤرونوشو و داخیلی خاراکتئرینی تانیتدیرمیر. یازیچی حتتا بعضن بیر کاراکتئری رومانا بند ائتمک اوچون، اونو رومان گئدیشاتی ایله اویغونلاشدیرماق اوچون، اونو سوژئتله تانیتدیریر. (بونلارین هامیسینا اؤرنکلر وار سادهجه بیر اؤرنک دئییرم). نرگیزین آتاسینی، سلیمان ایله فیکیرداش اولماسینی گؤسترمک اوچون سادهجه دئمیر کی «اونون آتاسی سیاسی آدام ایدی». یا «سیاسی خبرلره قولاق آسیردی». اونو بئلهجه نرگیزین آناسی (یعنی اؤز خانیمینین دیلی ایله) سوژئت واسیطهسی ایله تانیتدیریر: «دهده ائوینده ده قرهبخت، ار ائوینده ده… خاخین اری گئدیب بازاردا اؤزونو اودا کؤزه ویریر بلکه بئش شاهی چوخ قازانسین، بیزیمکی ده گون اورتییهجان یاتیر، ایکیندی اولمامیش دا تپیلیر رادیونون دیبینه. بیر گون بو «پیک ایران»نین بلاسینی چحمهسخ منه نه دیسن، دئه! بو خط بو نیشان» (ص 128). بو حالدا یازیچی بیر تیرله ایکی نیشان آلیر. هم نرگیزین آتا آناسینی، هم ده اونلارین هانسی دوشونجهیه صاحیب اولمالارینی آچیقلاییر. بونون ان بدیعی مقامینی اثرین ایلک ایکی صفحهسینده گؤروروک. بورادا فضا، اوبرازلار، تحکیه تئکنیکالارینی بیر بیرینه جالاشدیرراراق نمونهوی بیر تحکیه باجاریغی یارادیر. کیچیک بیر جوملهنی آچیقلاییرام:
«نیلفر اونون [=نرگیزین] شسلی-بسلی قامتینه، دوروشوغونا باخدیقدا جوانلیغینی اؤزلهییر» (ص 6).
جوملهنین ایفاده اوسلوبوندان معنا چئشیدلییی یاراتماق، یازیچینین ایکی باشلی تئکنیک اوصولوندان استفاده باجاریغینی گؤستریر. بیرینجییسی جومله ساللاق و اؤلووای حالدا اؤزونو گؤسترمیر. باشقا سؤزله جوملهنین ایچینده اولان معنا و یا ایفاده حذفی، اونون گؤودهسینی محکملندیریر. ایکینجیسی، بیرینجیدن آسیلی اولاراق بیر اوخلا ایکی هدفی توشلاییر. جوملهده هم نیلفری هم ده ساحیل کناریندا دوران قادینین ظاهیری گؤرونوشونو تانیتدیریر. داها دوغروسو بونونلا اونو اوخوجویا تانیتدیریر. همی ده درحال اؤزونون موقعیتینی، اؤزونون ظاهیری گؤرونوشونو، باشقا سؤزله اؤزونون یاشلی بیر قادین اولماسینی و قارشیسیندا دوران قادینین ایسه گنج اولماسینی اوخوجویا تانیتدیریر. اوخوجو کیچیک بیر جوملهده ایکی اوبرازین ظاهیری گؤرونوشونو مقایسه ائدهرک اونلار حاقدا معلومات کسب ائدیر.
بو کیچیک یازیدا سادهجه کیچیک مقاملارا توخوندوم. بونلاری و باشقا بدیعی نثر تئکنیکلرینی، اونون اثرلرینده نمونهلرله ده آچیقلاماق اولار.
موغان _ ۱۳۹۹/۳/۱۱


text:
چین ده 7 کیشی حیاتینی یوقاتدی
یوزلب کیشی ایسه یره لندی
چین ده قویون (تورنادو) 7 کیشی نینگ اولیمی گه سبب بولدی.
چین نینگ اورته و شرقی بولیم لریده تیزلیگی بیر ثانیه ده 23 متر دن آرتیق بولگن قویون عاقبتیده 7 کیشی جان بیررایکن, یوزلب کیشی ایسه یره لندی.
میلیونلب کیشی نینگ یشیاتگن شهرلرنینگ بعضی منطقه لریده اوشبو حادثه آرتیدن برق کیتیب قالدی.
قویون نینگ اوز تاثیری نی کورستگن منطقه لرده قیدیرو- قوتقرو فعالیت لری تانگ آتگونه قدر دوام ایتدی.
علاقه لی ینگی لیکلر
ایردوغان بیر قطار دولت رهبرلریگه منتدارچیلیک بیلدیردی
اورمان یانغینلریگه قرشی کوره شده بیر قطار اولکه دن یاردم ییتیب کیلدی


text:
آیې بالاسې (اوشاق ناغېللارې)
بیلینمیر بو أحوالات اۏلوب یا اۏلمایېب، لاکین دئییرلر کی، بیر کندده دول کیشی و اۏنون گؤزَل بیر قېزې واردې. دول کیشییه آروادسېز یاشاماق چتین ایدی. اۏنا گؤره اۏ، ایکینجی دفعه إولَندی. اؤگئی آنا إوه کئچن کیمی اؤگی قېزېنې سئومهدی، سَحَردن آخشاما کیمی أرینه راحاتلېق وئرمهیهرک دئییردی.
-قېزې هارا ایستهییرسَن آپار، آنجاق اۏ، بورا قایېتماسېن!
أری اۏندان خواهیش إدیر، اۏنو یۏلا گتیرمک ایستهییر. لاکین ظالېم قادېن اؤز سؤزۆنۆن اۆستۆنده دورور، نهایت ایستهڲینه ناییل اۏلور. قېزېن اؤزۆ آتاسېندان خواهیش إدیر:
-گئدک، منی بوردان آپار. دۆنیا بؤیۆک دیر، منه هئچ نه اۏلماز. آتا اؤز قېزې ایله بازارا گئتدی. اۏوچودان آیې دریسی آلېب، قېزېنا گئییندیریب، اۏنون’لا پایتاختا یۏللاندې. اۏ، چار سارایېنېن یانېندان کئچنده، مؤحکَم قېشقېرماغا باشلادې.
-آیې بالاسې ساتېرام.! آیې بالاسې ساتېرام!
شازدا بونو إشیدیب، پنجرهدن باخېب سۏروشدو.
-دئ، گؤرَک، آیې بالاسې نه إتمهڲی باجارېر؟
-نه أمر إتسَن، -دئیه آتا بیلدیردی.
شازدا بو أڲلنجهیه سئویندی.
اۏنا اۆچ قېزېل وئریب، آیې بالاسېنې آلدې.
بو دېر، آیې بالاسې شازدانېن یانېندا یاشایېر، اۏنو شنلَندیریر، اۏنون یاتاغېنې، سیلاحېنې تمیزلهییر، ماسادا اۏنا قوللوق إدیر. شازدا اۏنو تعریفلهمکدن دۏیموردو.
قېز ایسه بۆتۆن ایشلرینی گؤردۆکدن سۏنرا گۆنده اۏتوروب، چار درزیلریندن خواهیش إدیب گؤتۆردۆڲۆ پارچالاردان اؤزۆنه پالتار تیکیردی.
اۏ، آرتېق اۆچ پالتار: گۆمۆشۆ، قېزېلې، و رنگبهرنگ دۏنلارې تیکیب قورتارمېشدې. بو دۏنلار إله گؤزَل، إله نازیک ایدیلر کی، قېز اۏنلارې قۏز قابېقلارېنېن ایچینده گیزلَتمیشدی.
گۆنلرین بیرینده سارایدا بؤیۆک شنلیک مجلیسی قورولدو. بورادا چار، شازدا و عیانلار ایشتیراک إدیردیلر. قېز أڲنیندن آیې دریسینی آتېب، گۆمۆشۆ پالتارېنې گئیدی و اۏ دا مجلیسه گئتدی.
اۏ، رقص إتمک ایستهییردی.
شنلیکده بئله گؤزَل قېزې گؤرَنلر اۏنو حؤرمَت’له قارشېلایېب، شازدانېن یانېندا اۏتورتموشدولار.
موسیقی چالېندې، گنجلر رقص إتمهڲه باشلادېلار. قېز دا شازدا ایله رقص إتدی. شازدا اۏندان گؤزۆنۆ چکمیردی، قېز اۏنون چۏخ خۏشونا گلمیشدی. لاکین شازدا اۏنا باخېب چۏخ ذؤوق آلا بیلمهدی. رقص بیتَن کیمی قېز قاچدې و هئچ کس بیلمهدی کی، قېز کیمین دیر و اۏ، هاردان گلیب؟
شازدا هامېدان قېزې سۏروشدو، لاکین اۏنلار أللرینی یئللهییر و باشلارېنې بولایېردېلار.
اۏ، قرارا گلدی کی، یئنه ده مجلیس قورسون. بلکه، همین گؤزَل یئنه ده گلهجَک؟
بو دېر یئنه ده موسیقی چالېندې و قۏناقلار تۏپلاندې. هامې رقص إتمهڲه باشلادې. همین قېز یئنه ده بایراما گلدی. بو دفعه اۏنون أڲنینده گۆمۆشۆ یۏخ، قېزېلې پالتار واردې. بو دۏندا اۏ، داها گؤزَل گؤرۆنۆردۆ. هامې یالنېز اۏنا باخېردې. قېز یئنه ده شازدا ایله رقص إتدی و یئنه ده گؤزلَنیلمَزدن یۏخ اۏلدو. اۏنو هامې آختارېردې¬ – قېزې آختارانلارېن آراسېندا آیې دا واردې. سارایې ألک-وَلَک إتدیلر، لاکین قېزې تاپا بیلمهدیلر. شازدا یئنه بایرام تشکیل إدیب، قۏناقلارې دعوت إتدی. چۏخ گؤزَل شنلیک تشکیل اۏلوندو. موسیقی چالېندې. هامې رقصه باشلادې. بو دفعه قېز بورا آل-ألوان دۏندا کئچدی. اۏ، گؤزَللیڲی ایله، دۏنو ایله مجلیسه گلنلرین گؤزلرینی قاماشدېردې. شازدا اۏنون’لا رقص إتدی و قېزېن بارماقلارېنا اۆزۆک تاخدې، و خواهیش إتدی کی، اۏنون یاشام یۏلداشې اۏلسون. قېز راضېلاشدې، لاکین شازدانېن باشې نهیهسه قارېشاندا قېز یئنه ده یۏخ اۏلدو. داها اۏنو گؤرَن اۏلمادې. بۆتۆن پایتاختې گزدیلر، آختاردېلار، هر بیر إوه کئچدیلر، گؤزَل هئچ یاندا یۏخ ایدی.
اۏندا شازدا دئدی:
-چکیسی آز، هامېنېن لَذَّت’له یئدیڲی یئمکلری حاضېرلایېن. من اؤز نیشانلېمې آختارماغا یۏلا دۆشۆرَم. اۏنو بۆتۆن چارلېقدا آختاراجاغام.
هامې یۏل تدارۆکۆ گؤرمهڲه باشلادې، چؤرک پیشیردیلر. آیې بالاسې ایله آشپازېن یانېنا گلیب، بیر پارچا خمیر ایستهدی.
-آشپاز حیرصلَندی.
-یئری گئت بوردان! – دئیه اۏنون اۆستۆنه قېشقېردې. – سنی یۏخ اۏلاسان! سنسیز ده آدامېن اۆرهڲی سېخېلېر، اۆرهڲی سېخېلېر.
بونو إشیدن شازدا سئویملی آیې بالاسېنا یازېغې گلدی:
-اۏنا بیر پارچا خمیر وئر، اۏنون نه سوچو وار؟
قېز آیېیـا خمیر وئردیلر، اۏ ایسه اؤز گوشهسینه گلدی و اۆزۆڲۆ اۏنون ایچینده گیزلَدیب، اۏنو سۏبایا آپاردې. چؤرکچی اۏنو پیشیردی و آیې همین بالاجا سۏمونو یۏلا تَدارۆک اۏلونان خورجونا قۏیدو.
آیېنېن بو حرکتینه گۆلدۆلر و اۏنا ساتاشماغا باشلادېلار.
لاکین شازدا یئنه ده، اۏنو مۆدافیعه إتدی.
-أل چکین اۏندان، – دئیه اۏ، دیللَندی. کیم بیلیر، بلکه همین سۏمو بیزه اوغور گتیرهجک.
شازدا یۏلا چېخدې، بۆتۆن چارلېغې أوّلدن آخېرا کیمی گزدیلر، گؤزهلی ایسه تاپا بیلمهدیلر. اۏنلارېن یۏل إحتیاطې دا، قورتاردې. شازدا نؤکرلردن سۏروشدو:
-یئمهڲه بیر شئی قالېبمې؟
-یۏخ، -دئیه نؤکرلر جاواب وئردیلر. آنجاق آیېنېن پیشیردیڲی چؤرک قالېب.
-نه إتمهلی، اۏنو بورا گتیرین. من اۏنون دادېنا باخېم؟
شازدا چؤرهڲی یارېیا بؤلدۆ، اۏنون ایچهریسیندن اۆزۆک چېخدې. شازدا اؤز هديهسینی تانېدې.
-گؤر منیم نیشانلېم کیم ایمیش! -دئیه اۏ، قېشقېردې. –درحال إوه قایېدېرېق.
-سن نییه گؤره بئله شنسن؟ – دئیه چار اۏغلو إوه قایېداندا اۏندان سۏروشدو. -سئوگیلینی تاپدېنمې؟
-تاپدېم! – دئیه شازدا جاواب وئردی.
-آنجاق من چۏخ آجمېشام. قۏی آیې بالاسې منه تئز یئمک گتیرسین.
آیې بالاسېنا بویوردولار کی، شازدایا خؤرک آپارسېن، اۏ، ایسه ترسلیک إتدی. شازدایا خبر وئردیلر کی، آیې بالاسې سؤزه قولاق آسماق ایستهمیر. شازدا گۆلدۆ.
-یاخشې! من اؤزۆم اۏنو بورا گتیرهرَم.
اۏ، آیې بالاسېنې اؤز یاتاغېنا گتیریب، اۏنا دئدی:
-ایندی ایسه داها بَسدی گیزلَندین. اؤز دریندن کنارا چېخ.
قېز آیې دریسینی اۆستۆندن آتدې و اۏردان گؤزَل، نادیر اینجی چېخدې. و سارایدا بؤیۆک شنلیک باشلاندې. تۏیو یئددی زېرناچې، یئددی ناغاراچې آپاردې. شازدا گؤزَل قېزې آلدې. گؤردۆنۆز آیې بالاسې نه إتدی!